Ciidamada xooga Qaranka Doomaaliyeed oo sugaayo xuduudaha dalka oo dhan | Dalka Times - News and Politics\nHome LOCAL Ciidamada xooga Qaranka Doomaaliyeed oo sugaayo xuduudaha dalka oo dhan\nCiidamada xooga Qaranka Doomaaliyeed oo sugaayo xuduudaha dalka oo dhan\nWasaarada Gaashandhiga dalka maraykanka oo xoojinaaya Wasaarada Gaashaan dhiga Soomaaliya.Dr Mark oo ah madaxa difaaca dalka maraykanka oo salaan sharaf ka qaadanaaya ciidamada ku sugan xerada xooga dalka maraykanka. Waxaa dalka soomaaliya uu galay dagaalo sokeeye sanadkii 1991dii. Tanoo keentay in uu burburo meeshana kabaxo ciidankii xooga dalka soomaaliyeed dhamaan qaybihiisii kala duwanaa.\nTan iyo xiligaa oo hada laga joogoo sodan sanadood ayaa,dadka soomaaliyeed isku dayeen in ay dib usoo ceshadaan hanaankii dawladnimo ee ay gacmahooda isga dumiyeen. dhawr madaxweyne oo soomaray tan iyo burburkii ayaan iyagu ku guulaysan in ay soo celiyaan haybadii difaaci lahayd qaranka soomaaliyeed oo ah xoogii dalka soomaaliya.\nDawlado farabadan oo u horeeyo Maraykanku ayaa isku dayay in ay kacaawiyaan dawladihii soomaray dalkeena soomaaliya dib u dhiskii xoogii dalka soomaaliyeed.in kastoo dawladaha dalka soomaray ay ahaayeen dawlado ku meel gaara,ayaa waxaa soomaaliya ubiladaw in laga saaro ku meel gaarnimadii xiligii la doortay dawladii xasan sheekh uu madaxweyne ka noqday 10.9.2012 oo soomaaliya loo aqoon saday dawlad rasmi ah oo kabaxday kumeel gaarkii.\nMadaxweyne kasta oo soo qabtay talada dalka wuxuu codsanaayay,in dawladaha caalamku u aqoon sadaan dawlad rasmi ah soomaaliya kana qaadaan ku meel gaarnimada oo ay waxbadan uga xiran yihiin dalka soomaaliya in uu lugu hiisa ku istaago. Nasiib wanaag waa la aqbalay dalabkii u danbeeyay ee sheikh shariif hayeeshee waxa dhacay hungoow ay soomaaliya eeday caalamkana niyad jabisay kadib markii madaxweyne xasan sheekh iyo dawladiisii ay la timid musuqmaasuq xad kii dhaafay oo aan afrikada madaw horeba loogu arag.\nMadaxweyne xasan sheikh wuxuu curyaamiyay dhisid ciidan qaran,oo aan ahayn ciidamo beeleedyo uun. waxaana dawladihii caalamku arkeen musuqmaasuq gaaray in dawlada maraykanka looga qaato lacag 10.000 toban kun oo askari oo been ah jirina halka inta joogtay ee ciidan beeladka ahaydna mushaharadoodii laga musuqmaasuqay oo aan waxba lasiin,taasoo horseeday in askari walbaa qorigiisa ku xoogsado oo dadwaynaha la dhaco.\nMudo dheer ayaa dunidu dulqaad muujisay ilaa ugu danbayn ay joojisay 2017 lacagihii lagu taaku laynaayay ciidanka xooga dalka soomaaliyeed. dhab ahaan taariikh xumada iyo hagardaamada boobka iyo dhaca sumcad xumada uu ugaystay dalka soomaaliyeed xasan sheikh waa mid taariikhda ay qorayso oo aan quluubta shacabka soomaaliyeed iyo jiilasha danbe kabaxayn. khasaaraha uu dalkeena baabasan ugaystay isagoo ka faa iidaysanaaya halka iyo sida uu yahay dalkeenu kaynu aaminay ayuu gaarsiiyay heer soomaaliba la aamini waayo oo dawlad waliba inaga cararto.\nMudo sanad ku dhaw ayaa aduun yadu eegaysay oo ay aamini la ayd dawladeena hada jirta,maxaayeelay waxa adunayda dhagahooda ka sii qaylinaaya dhawicii uu gaystay xasan sheekh oo ka dhigay soomaali wax bahalo ah oo xataa aan garanayn wadaniyad iska daaye aadamino! nin dadkiisii oo gaajo iyo colaad u dhimanaaya xoogaagii aduunku ugu deeqay jeebka gashaday iskulana quruxbadan oo sharaf u haysta!\nWaxay ahayd 8.febaraayo 2017 markii illaahay u dhaliyay soomaali dawlad uu hogaanka u hayo Madaxweyne ah masuul,wadani, leh qab iyo hankii lagu yaqiin Soomaali.Madex weyne Farmaajo Wuxuu durba boodhka ka jafay ladagaalanka musuqmaasuqa, wuxuuna dhisay ciidan qaran oo leh tiro la yaqaan helana mushahar joogta ah. waxaa sidaas garabsocota dawlad isku duuban oo leh raysalwasaare ah wadani iyo gole wasiiro oo hufan. waxaa mudo yar caalamkii arkay hanaan dawladeed nidaam iyo kala danbayn,waxay u qaateen riyo iyo waxaan dhici karin in mudo yar soomaali sidaa samayso.\nWaxay caalamku layaabay isku duubnida madaxda sare ee dalka oo isku dhaarsaday aaminsana in ay dalkooda sharafkiisa soo celiyaan oo ka qaadaan calankeena dhulka lagu tuuray iyo dadkeena soomaaliyeed ee la quursanaayo taasoo aan qaban soomaaliya. Markii la arkay dad damiir leh oo aan gadanayn dalkooda sidii xunkii ruux ahaan iyo jismi ahaanba u oo manaa doolarka ee dad iyo duunyaba xaaqay rag ka noocduwan oo qableh iyo sharaf dadkoodana u naxaaya ayaa dawladihii caalamku usoo dhawaadeen soomaaliya una soo kala baratameen in ay garab istaagaan soomaaliyana dhisaan xiriir fiicana layeeshaan wadankeena hodanka ah.\nWaxaa dawladeenu ku guulaysatay taageero buuxda oo dawladnimo oo caalamka ah,dawlada maraykanku waxay ka taageeraysaa oo ay ku dhawaaqday dhismaha ciidanka xooga dalka soomaaliyeed sibuuxda,qalab iyo dhaqaalaba. waxayna hubiyeen oo xaqiiqsadeen in dawlada soomaaliyeed ay tahay dawlad rasmi ah oo aamin ah.Mardhawna waxaa ciidanka xooga dalka soomaaliyeed sugayaa xuduudaha dalka soomaaliyeed oo dhan,bad iyo bari iyo cirba isagoo u dhan yahay qalabkoodii iyada oo uu hogaanka u hayo hogaamiyahooda madaxweyne Farmaajo. waxaa intaa dheer dawlada aan walaalaha nahay ee Turki oo dhisaysa cududii ciidan ee soomaaliya.Tani waxay sharaf u tahay shacabka soomaaliyeed dal iyo dibad dawlada soomaaliyeed iyo jiilasha danbe ee soomaaliyeed oo helaaya nabad iyo nolol iyo dalkooda oo leh dawladnimo iyo karaamo buuxda.\nWaxaan maanta aragnaa caasimadeenii oo garoonkeenee caalamiga ah Adan cade ay kasoo dagayso diyaarada caanka ah ee QATAR AIRWAYS. Aduunkii oo dhanbaa hada imanaaya mogdisho oo usoo dalxiis tagaaya waa guulaha ay keentay dawladeenu iyo shacabkeenu oo isku duuban. madax fiican baynu helay markaa shacabka soomaaliyeed waa in ay noqdaan shacab fiican oo dalkiisa difaacda oo iska qabta afmiishaarka qabiiliste arga gixisada iyo kuwa mucaaradka iska dhigaaya ee shisheeyuhu ku shaqaystaan.\nMogdisho cadawgeedii waa jabay soomaalina way guulaysatay dalkeedana way ilaashan iyadoo gacmaha lays wada haysto oo layahay soomaali qura. wada jirka iyo soomaalinimada ayaan wax ku nahay qabiil waxba kuma noqon karayno. waad aragtaan maanta in dawladeenii galmudug ku taageerayso dhismo maamul rasmi ah iyo wada jir walaalnimo taasoo ah guul soomaaliyeed. waad aragtaan in dhalinyaradii suna waljamaaca iyo galmudug oo dhan nin kii raba la qoraayo ciidan qaran oo difaaca sharafka umada soomaaliyeed halkii uu qabiil iyo cadaw us haqayn lahaa.\ndhalin yarada soomaaliyeed ha qortaan ciidanka xooga dalkana ha difaacaan.soomaaliya dawlad rasmi ah ayaa ka jirta oo ah dawlad inoo adeegaysa dawlad dalkeena dhisaysa dawlad rabta in aan noolaano helo sharaf iyo soomaalinimo. kursiga iyo maamulku waa meerto maanta kuwaa haya barina kuwo kalaa iman oo ah wiilasheena soomaaliyeed iyo gabdhaheena dalka inagaa leh kii yimaadaaba waa soomaali walaalkaa ah ku raac waxa dalka iyo dadka soomaaliyeed danta u ah. soomaalinimada ayaa ina deeqda kuligeen isku mid baynu nahay ehel wada dhashay ah oo soomaali layiraahdo iska diida kuwa qabyaalada wada ee cadawga ah.\nMaanta illaahay wuxuu ina siiyay dawlad wanaagsan oo danteenu ku jirto aan xajisano kuligeen oo garbaha ka galo si dalkeenu u noqdo mid nabdoon oo xasiloon.wixii danbi iyo dhib inakala gaarayna aan iska cafino oo hore usocono, dadkeenuna walaalnimada iyo is cafinta waa ku fiicanahay hadaynu nahay soomaali. dawladiid ehelmaha waa cadaw isagu waa dil xal kale malaha. waxaan u mahad celinayaa illaahay oo soomaali isku duubay tawfiiq siiyay shacab iyo dawlad ul iyo diirkeed ah,wakaa maanta kenaya markaynu israacnay cabeedkeeda NEWYORK laga hurdiwaayay! waxayse moog tahay ayaabadan! waxayna u haysataa in aan iloobay NFD anoo ciilkaa qaba yaa ingiriis soo diray oo aybadaydii usoo xatooyo tagtay. waxay garan wayday ninkan cadaanka ah ee reer yurub bari waa kaa tagi ee dariskaaga ha colaysan marlabaad. gafuur buur in aan caq liba jirin horaan u ogaa. waxaan ka cod sanayaa shacabka wadaniyiinta ah ee MOGDISHO caasimadeena ku nool in ay sii laba jibaaraan bilicda magaalada oo ay dhiig isgaliyaan si Mogdisho ula tartanto caasimada aduunka ugana quruxbadnaato aan dhisano gurigeena walaalayaal soomaaliyeey yaan sugaynaa oo inoo dhisaaya?


Labada Garab Ee Xisbiga UCID Oo Gacanta Isula Tegey Iyo Ciidanka Amaanka Oo La Wareegay Xarunta Xisbigaa | Araweelo News Network (Archive) -\nLabada Garab Ee Xisbiga UCID Oo Gacanta Isula Tegey Iyo Ciidanka Amaanka Oo La Wareegay Xarunta Xisbigaa\nHargeysa(ANN)Garabyada uu xisbiga mucaaridka ee UCID u kala jabay ayaa saaka dagaal ganac ka hadal ahi ku dhexmaray xarunta guud ee xisbigaasi ku leeyahay magaalada Hargeysa. Kadib markii ay labada Garab ee ay kala hogaaminayaan Gudoomiyihii hore ee xilka laga qaaday Faysal Cali Waraabe iyo\nGarabka uu sheegay inuu xisbiga ka eryay ee uu higaaniyo gudoomiyaha golaha wakiilada C/raxmaan Ciro ku kulmeen halkaa, iyadoo koox waliba doonaysay inay xafiiska furato.\nMasuuliyiinta Labada Garab ee UCID, ayaa isku adeegsaday Feedh iyo inay isku shiidaan wixii ay heli karayeen ee xarunta yaaley, balse ma jiraan ilaa hada inay dhaawacyo soo gaadheen labada dhinac. laakiin sida ay dad goob joog ahi u sheegeen shebekada Araweelonews waxa labada dhinacba gaadhay jugo, waxaana markiiba goobta soo gaadhay Ciidaamadda kala duwan ee Booliiska kuwaas oo la wareegay xarunta xisbiga.\nDad baddan oo qaarkood yihiin taageerayaasha labada dhinaca iyo dad kale oo wadada marayay ayaa goobta yimi, taas oo saxmad iyo xamaasad hor leh ka abuurtay halkaa. Laakiin Booliska ayaa ku guulaystay inay deg deg u yimadaan xaruntaa oo ay gebi ahaanba ka saareen labada garab ee isku haysta, kuwaas oo loo sheegay inay debeda kusoo heshiiyaan, ama ay khilaafkooda dhinaca sharciga ula baydhaan.\nWararka qaar ayaa sheegaya inay ciidanka boolisku xabsiga u taxaabeen dhawr qof oo la socday labadaa kooxood ee isku haysta hogaanka xisbiga UCID.\nDhacdadan ayaa khilaafka labada garab ee xisbiga UCID sii kordhinaysa, taas oo maalmahan soo jiitamaysay. Kadib markii ay warbaahinta isku weerareen, iyadoo koox waliba dhinaceeda sheegatay inay xilka ka qaaday hogaankii xisbiga, isla markaana magcawday hogaan iyo gudiyo cusub.


“Kalsoonida Adiga Iyo Shacabkaaga Ayaa Ah Waxa Kuu Saamaxaya Inaad Guulaysato, Haddii Aanad Haysan Quluubtooda, Waxba Ma Haysid” | Hayaan News\n“Kalsoonida Adiga Iyo Shacabkaaga Ayaa Ah Waxa Kuu Saamaxaya Inaad Guulaysato, Haddii Aanad Haysan Quluubtooda, Waxba Ma Haysid”\nHargeysa(Hayaannews)-Madaxweynaha JSL Muuse Biixi Cabdi, ayaa shacabka Somaliland ku ammaanay sida ay ciidamada ammaanka ugala shaqeeyaan arrimaha nabadgelyada, waxaanu sheegay inaanay awooda ciidamadu noqoteen wax ku ool haddii aanu shacabku la shaqaynin.\nMadaxweyne Biixi oo uu dhawaan Hargeysa kula kulmay Michael Horton oo ah khabiir qormooyin kala duwan ku qora majalado caan ah oo dunida ah, wuxuu sheegay inay Somaliland u baahantahay mucaawino iyo lacag dayn ah, inkasta oo uu ka digay in lacagta mucaawinada ahi ay mararka qaar arrimaha qasto. Madaxweyne Biixi ayuu Mr. Michael weydiiyay sida ay Somaliland ku gaadhay guulaha ammaan ee ay haysato, iyadoo dawladda Soomaaliya oo uu dalka Maraykanka iyo dalal kale malaayiin dollar ku maalgeliyeen ay ku fashilantay inay sugto ammaanka Muqdisho, waxaanu Madaxweyne Biixi ku jawaabay “Jawaabta ugu fudud ee su’aashaasi waxa weeye inaanu haysano kalsoonida shacabkayaga, Kalsoonidaas oo aan jirin, maanu haysaneen amniga aanu haysano. Jawaabta labaadna waxa weeye annaga ayaa arrimahayaga qabsanayna, oo jidkayaga haysana.”\nMadaxweyne Biixi wuxuu intaas raaciyay “Waxaan ahaa sarkaal ciidan oo caadi ah iyo ciidankayagii xoraynta, iyadoo ay jiraan kala duwanaanasho badan, haddana hal shay ayaa isku mid ah, kalsoonida adiga iyo shacabkaaga ayaa ah waxa kuu saamaxaya inaad guulaysato, haddii aanad haysan quluubtooda iyo maanka, sida badanaa loo yaqaano, waxba ma haysid, Soomaaliyana dawladu kuma naaloonayso kalsoonidan.”\nMadaxweyne Biixi oo ammaanaya doorka shacabka, wuxuu yidhi “Shacakayagu waa waxa uu ammaankayagu ku tiirsanyahay, waa aasaaska wax walba lagu dhisay. Haa, waxaanu haysanaa ciidan Boolis ah oo wax ku ool ah, RRU, iyo waaxda sirdoonka, laakiin waa shacabka Somaliland cidda noo sheegta waxaanu doonayno inaanu ogaano. Way yaqaanaan marka uu bulshada dhex yimaado qof laga shakisanyahay waanay soo gudbiyaan. Taas la’aanteed xataa sirdoonka ugu wanaagsan ee sida wanaagsan u qalabaysan waxay noqon lahaayeen kuwo aan waxtar lahayn. Ma jiraan wax bedelaya sirdoonka aadanaha, waana waxaanu haysano. Wadan dhan oo feejigan.”\nMadaxweyne Biixi wuxuu sheegay in dhallinyaradu yihiin kuwo u nugul Al-Shabaab, waxaanu iftiimiyay inay Somaliland doonayso inay maalgeliso waxbarashada oo ay dhallinyarada siiso fursado shaqo “Dhallinyaradu waa kuwa ugu nugul kooxaha Al Shabaab oo kale, waa inaanu awood u yeelanaa inaanu maalgelin badan ku samayno waxbarashada waana inaanu siinaa fursado ay ku shaqeeyaan.” Ayuu yidhi.\nUgu dambayn wuxuu Madaxweyne Biixi qiray inay Somaliland u baahantahay mucaawino iyo dayn lacageed, “Haa, waxaanu u baanahanay caawimo iyo dayn, hase yeeshee waxaanu aqoonsanahay in caawimadani ay noqon karto mindi laba af leh, waxbay kharibi kartaa sida Imikaba Soomaaliya haysata.” Ayuu yidhi.


Xildhibaanada labada aqal ee Soomaaliya oo la dhaarinayo - Puntland Mirror Believable Media Website\nHomeSomaliaXildhibaanada labada aqal ee Soomaaliya oo la dhaarinayo\nDecember 27, 2016 Puntland Mirror Somalia 0\nMunaasabada dhaarta oo ka dhacaysa xarunta ciidanka booliiska ee Janaraal Kaahiye. [Sawirka: Twitter]\nMuqdisho-(Puntland Mirror) Xildhibaanada labada aqal ee dowladda federaalka Soomaaliya ayaa maanta oo Talaado ah la filayaa in la dhaariyo.\nBaarlamaanka cusub ayaa munaasabada dhaarintoodu waxay ka dhacaysaa xarunta ciidanka booliiska ee Janaraal Kaahiye ee Muqdisho, waxaana la filayaa in ay ka qeybgalaan masuuliyiinta dowladda federaalka iyo qaar kamid ah madaxda maamul goboleedyada Soomaaliya.\nXubnaha labada aqal ayaa la filayaa in 28-bisha Janaayo ee sanadka 2017-ka ee soo socda ay dooran doonaan madaxweynaha dalka, sida qorshuhu yahay.\nMay 17, 2017 Ugu yaraan labo askari oo katirsan ciidamada dowladda Soomaaliya oo ku geeriyooday qarax gaari oo ka dhacay Muqdisho\nGaroowe-(Puntland Mirror) Ugu yaraan afar qof ayaa ku dhimatay labo gaari oo isku dhacay gudaha magaalada Garoowe, sida ay sheegeen saraakiisha caafimaadka iyo dadka deegaanka. Shilka ayaa dhacay markii booyad biyood iyo gaari kale ay [...]


Magaalooyinka Soomaaliya waxay wajahayaan koror degdeg ah, magaaleyntana waa arrin sii kordheysa oo caqabado badan wadata. Maadaama magaalooyinka dalka ugu muhiimsan ay ka jiraan fursado dhaqaale, amni iyo nolol wanaagsan, waxaa dalka ka dhacay dhowr isbedel oo dadkii degganaa miyiga ayaa magaalooyinkii u guuraya. Qiyaasta ugu macquulsan ee magaalooyinka dalka ayaa tilmaamaya in dadka miyiga deggan ay weli ka badan yihiin kuwa magaalooyinka ku nool. Sikastaba ha ahaatee, saadaasha heerka magaalaynta ayaa ah mid aad u sarreysa, waxaana laga yaabaa in in ka badan kala bar Soomaalida ay hadda ku nool yihiin magaalooyinka.\nHadda, waxaan wajahaynaa arrimo kala duwan oo adag oo ay kamid yihiin:\nLa’aanta ama duugowga kaabayaasha\nMaqnaanshaha qorsheyn habboon ee magaalooyinka\nGuriyeynta oo aan ku filnayn iyo goobo isku raran ah\nSaboolnimada ka jirta xaafadaha isku raranta ah iyo kuwa ay ku nool yihiin barakacayaasha, iyo\nSinnaan la’aan iyo shaqo la’aan.\nMaqnaanshaha qorshayaal magaalo oo habboon dartood, xaafadaha cusub waxaa ka maqan kaabayaasha lagama maarmaanka ah. Sidoo kale, murannada dhulku waxay keenayaan caqabad kale oo weyn oo soo cusboonaysiin karta rabshado khatarna gelin kara xasilloonida iyo nabadda. Marka lagasoo tago qaab-dhismeedka dhulka iyo qaab-dhismeedka magaalada, kala-soocnida beelaha ma aha wax ku cusub magaalooyin badan oo Soomaaliyeed. “Khadka Cagaaran ee Muqdisho” wakhtigii ugu darneyd ee dagaalladii sokeeye ayaa tusaale cad u ah sida colaaduhu ay taariikh ahaan u qaabeeyeen qaab-magaaleedka iyo u deganaanshaha beelaha ee magaalada. Magaalada Gaalkacyo ee kala qeybsan ayaa iyaduna ah tusaale kale oo nool oo muujinaya kala qeybsanaanta magaalooyinka Soomaaliya.\nIntaa waxaa dheer, amniga magaalooyinka waa qeyb kamid ah qaabeynta magaalooyinka, gaar ahaan Muqdisho. Maamullada magaalooyinka Soomaalida, si la mid ah magaalooyinka kale ee caalamka, ayaa dhawaan sameeyay tallaabooyin amni oo kala duwan si ay ula tacaalaan weerarrada amni darro ee soo noqnoqda. Ammaanka oo loo sugo qaab kala duwan sida bar-koontoroollo, jidadka oo la xero iyo dhufeysyo, ayaa saameyn ku yeesha dadka deegaanka iyo ammaanka guud ee magaalooyinka. Waddooyinka magaalada Muqdisho ee ee amnigooda aadka loo sugo ayaa lagu cabiri karaa maahmaahda Soomaaliyeed ee dheheysa “Luuq-luuq maroow laasin laamigaas imaaaha,” oo si kale haddii loo dhigo la micno ah “Waddada yar waxay ku geyn doontaa waddo weyn”.\nMarka la eego arrimaha badan ee cakiran ee maanta ina horyaalla iyo muhiimada ay magaaleyntu u leedahay horumarka, waxa loo baahan yahay in la sameeyo habab qorshaysan oo ku haboon xaaladda deegaanka. Marka laga reebo dhawr meelood, inta badan horumarka magaalooyinku waa kuwo aan la qorsheyn. Muqdisho, tusaale ahaan, waxa ay lahayd qorshe magaalo xilligii gumeysiga, laakiin kobaca magaalada ee xawliga ku socday ee sannadihii xigay awgeed, qorshayaashaas waa la ilaaway.\nSikastaba ha ahaatee, maqnaanshaha qorshayaasha howlgelinta ee magaalada macnaheedu ma aha in magaalooyinkeenna aan loo qaabeyn qaabab iyo habab kala duwan. Dhaqdhaqaaqyada udub dhexaadka u ah kobaca iyo ballaarinta aan la qorsheyn ee magaalooyinka waaweyn ee Soomaaliya waxaa kamid ah dejinta dadka gudaha ku barakacay, sugidda amniga, dhul boobka, iyo raadadka kale ee dagaallada sokeeye iyo colaadaha daba dheeraaday ee meelaha qaarkood. Horumarka hadda ka jira magaalooyinka iyo hababka maamulka ayaa khalkhal ku abuura deegaannada aan rasmiga ahayn taasoo sii dheerayn karta dhibaatooyinka barakacayaasha uganasii dari karta caqabadaha amniga.\nSoomaaliya waxay u baahan tahay xogta juqraafiga ah ee qorsheynta magaalooyinka ee rasmiga ah, taasoo ah albaabka horumarka magaalooyinka ee waara. Iyadoo aan la ogeyn xaaladda ay ku sugan yihiin magaalooyinka iyo qaabka loo degi karo dhulka iyo waqtiga ay qaadaneyso, hay’adaha dowliga ah ee Soomaaliya ma hagi karaan xaaladaha magaalooyinka.\nIlo Kale ee Xogta Juqraafi-dhuleedka\nWaxaa sare u kacay wacyiga ku saabsan sida ay lagama maarmaanka u tahay xog-ururinta si loo fahmo xalna loogu helo arrimaha cakiran ee magaalooyinka dalka. Sikastaba ha ahaatee, waxaan inta badan ku maqlaa wada hadallada in aan isticmaali karno Khariidadaha Google-ka iyo aaladaha kale si aan u xalino dhibaatooyinkeenna. Inkastoo Google uu wax ka beddelay habka aan u isticmaalno khariidadaha iyo xogta goobta, farqiga u dhexeeya xogta laga heli karo adduunka waa mid aad u ballaaran. Waddamada sida Soomaaliya oo kale ah waxay leeyihiin oo keliya sifooyinka ugu yar ee la heli karo sida waddooyinka, raadadka dhismaha oo aan dhammaystirnayn, iyo agabyo kale.\nKadib 30 sano oo dagaal daba dheeraaday, xogta juqraafi-dhuleedka ee Soomaaliya waa gabaabsi, ma dhammaystirna, ama dib looma cusbooneysiin. Xog tirakoob oo laga sameyn karo falanqeyn magaalooyinka ah ma jirto; waxa kale oo jira ilo xogo kale oo aad u kooban. Xogta yar ee la hayo ayaa inta badan laga heli karaa hay’adaha caalamiga ah ama hay’adaha dowladda.\nSikastaba ha ahaatee, ilo kale oo laga heli karo xogta juqraafi-dhuleedka ayaa bar bilow fiican u noqon kara qorsheynta iyo in magaalooyinka mustaqbalka ee u noqdaan kuwo caafimaad qaba oo waara. Waxaa jira xog lacag la’aan ah oo laga helay dayax gacmeedyada taasoo sahlaysa in magaalooyinka Soomaaliya laga helo fahan iyo in la sameeyo hab xog ku saleysan oo lagu hagayo laguna wajaho arrimaha cakiran ee magaalooyinka.\nMuuqaal hawada ah ee dhismayaal cusub oo ku teedsan wadada Afgooye ee Muqdisho – 2021\nMa aha oo keliya inaan heli karno xogta indha-indheynta dhulka, laakiin teknoolajiyadda baahsan, oo ay ku jiraan cloud iyo sirdoonka macmalka ah, waxay ka caawin karaan magaalooyinku inay buuxiyaan meelaha bannaan oo ay u abuuraan meel kale oo laga billaabo abuurista xogta juqraafiyeed ee magaalooyinka. Hadda, waxaan qiyaasnay xogta dadweynaha, raadadka dhismaha ee tooska ah, iyo hababka digniinta ee masiibooyinka iyadoo loo marayo sirdoonka macmalka, barashada mashiinka, iyo xogta indha-indheynta dhulka si looga caawiyo magaalooyinka inay dejiyaan qorshooyin ku habboon magaalooyinka.\nHab kale oo si fiican uga shaqeeyay wadamada aan horumarin waa crowdsourcing. OpenStreetMap waa madal u oggolaanaysa isticmaaleyaasha inay wax ka beddelaan, abuuraan oo beddelaan sifada khariidada. Xogta OpenStreetMap gabi ahaanba waa bilaash oo waxaa isticmaali kara qof kasta wuxuuna noqon karaa fursad lagu buuxiyo farqiga xogta juqraafiga ee magaalooyinka.\nMagaalooyinka Soomaaliya waxaa laga dareemayaa koror dadka ku nool oo aad u weyn sidaas darteedna waxay u baahan yihiin hab cusub oo wax looga qabto maamulka magaalooyinka iyo caqabadaha horumarka. Si loo diyaariyo hab sax ah oo qorshaynta magaalada, waxaan u baahannahay inaan abuurno ilo xogeed. Dowladaha hoose iyo masuuliyiinta qorsheynta magaalooyinka waa in ay isticmaalaan tignoolajiyadda juqraafi-dhuleedka oo ay ku tababaraan howlwadeennadooda falanqaynta xogta juqraafi-dhuleedka. Xogta tirakoobka, tusaale ahaan, waa mashruuc aad u ballaaran oo lacago badan u baahan. Xalka beddelka ah waxaa kamid ah isticmaalka xogta indha-indheynta dhulka iyo sirdoonka macmalka ah si loo fahmo qaababka dhulka, qiyaasidda dadka iyadoo lagu saleynayo raadadka magaalooyinka, si wax ku ool ah loo maareeyo xaafadaha isku raranta ah iyo in la helo hab xog ku saleysan oo lagu wajaho arrimaha cakiran ee magaalooyinka.\nCabdishakuur Xasan waa Somali Public Agenda fellow ee qorsheynta magaalooyinka iyo nashqadeynta adeegyada dadweynaha.


Kulankii Farmaajo, Saciid Deni iyo Axmed Madoobe oo xalay u baaqday shuruud lama filaan ah | warsanradio baydhabo\nHome WARARKA MAANTA\tKulankii Farmaajo, Saciid Deni iyo Axmed Madoobe oo xalay u baaqday shuruud lama filaan ah\nXog aan helnay ayaa sheegeysa in uu baaqday shirkii xalay lagu waday inuu Muqdisho uga furmo madaxweynaha Soomaaliya Maxamed Cabdullahi Farmaajo iyo madaxweynayaasha Jubbaland iyo Puntland.\nShirka ayaa u baaqday dalab ka yimid madaxweynayaasha Jubbaland iyo Puntland oo madaxtooyada ku war-geliyey in waqti dheeraad ah la siiyo inta uusan furmin shirka ay lagu wado inay la yeeshaan madaxweyne Farmaajo.\nLabada madaxweyne ayaa shalay xubnaha beesha caalamka hor dhigay shuruudo inta uusan furmin shirka, kuwaas oo laga xusay in ciidamada dowladda federaalka laga soo saaro gobolka Gedo ee Jubbaland.\nLama oga in shuruudahaas ay la xariirto sababta uu xalay u baaqday shirkii loo balansanaa, balse xubno ka tirsan Villa Somalia ayaa noo sheegay in labada madaxweyne ay ku soo war-geliyeen inay waqti dheeraad ah u baahanyihiin si ay u soo tashadaan.\nGalabta ayey aheyd markii Madaxweynaha Jubbaland iyo Taliyaha NISA ay kulan saacado badan qaatay ku yeesheen Muqdisho, iyadoo xogta aan helnay ay sheegeyso in kulankaas looga wada-hadlay arrimaha gobolka Gedo oo ka maqan gacanta Jubbaland.\nKulankii Farmaajo, Saciid Deni iyo Axmed Madoobe oo xalay u baaqday shuruud lama filaan ah was last modified: September 3rd, 2020 by Admin


Aroor Maroodi iyo Itaal Atoor – Kaasho Maanka\nBishu waa April Saacaduna waa labadii duhurnimo qorraxdu waa kulayl daran, hayeeshee waxaa fadhiya harada ama ceegaaga biyo uu dhigay roobkii guga.\nDarka Harada waxaa taagan raxan Sagaaro ah oo Harada ka cabtay, waxay la tahay sagaarada oo uu madax u yahay Atoor lagu magacaabo Geeswayne in ay ayagu leeyihiin Harada oo dad iyo duunyaba aysan dul imaan. Haddii ay saas dhacdana Geeswayne wuxuu diyaar u yahay in uu geesihiisa ku dagaal galo siharadu u ahaato wax u gaar ah bah sagaaro.\nSagaaro oo saas talo ku moostay ayaa waxaa dhinaca bari ka soo muuqday raxan Maroodi ah oo is daba joogta kuwaas oo aroor ku soo ah Harada ama baliga. Maroodi ma filayo in sagaaro gudoonsatay in haradu u gaar tahay, hase ahaatee wuxuu kor ka dareemay in Sagaaro aysan rabin in Maroodi biyaha ka cabo, hayeeshee Maroodi ma rabo in uu dagaal ku galo meeshaas oo waxay la tahay Intuu ka cabo in uu isaga tago Harada iyo sagaaro.\nMarkii uu soo istaagay Harada qarkeeda wuxuu ku bilaabay sidan “Sagaaro see tihiin, waan oomanahay meel fog baan ka nimid afar maalmood baan soo soconay oo hayaan dheer baan soo galnay waxaan rabnaa in aan balliga ka cabno“.\nAtoorkii sagaarada baa hadalka qaatay wuxuu ku jawaabay sidaan: “Maroodi biyo maanta kama cabaysid halkaan ee waxaad yeeshaa hadalka badan iska daa oo oonkaaga la laabo“\nMaroodi oo la yaaban Atoorka ayaa hadalkii qaatay oo yiri: “Atoor adigu biyaha ma lihid oo dhaxal oo aad helin tan kale adigu Harada ma lihid, waxaa intaas dheer anigu intaan cabo ayaan kaaga tagayaa oo markaas saad doonto ka yeel, balse maanta aan biyaha cabnee na daa“.\nAtoor inta booday oo geesi ha ku jiiday geed jilan ah buu ku jawaabay: “haka yaabin geeskaas baa kuu diyaar ah hadaad tagi waydo“.\nMaroodi oo haraad iyo oon qaba waa is hayn waayay wuxuuna garwaaqsaday in Atoor dagaal mooye nabadi ka dhawayn, hayeeshee wuxuu is waydiiyay sida uu oola dagaali karo Atoor, wuxuu is yiri ma cagtaad saartaa, magacankaad ku dhuftaa? oogu danbayn wuxuu gudoonsaday in Atoor uusan cagtiisa saarin taas badalkeeda Maroodi wuxuu go’aansaday in Atoor ku haboon yahay in uu digadiisa dusha ka saaro si uu quus oogu rido sagaaro in aysan awood u hayn dagaalka Maroodi.\nMarkii uu digada dusha ka saaray Atoor wuxuu ku dhammaaday oo ku xabaalmay ciida hoosteeda. Sagaaradii intii ka hartay halkaas bay ku quusteen markay arkeen waxa ku dhacay Atoor Geeswayne waxayna go’aan ku gaareen in ay digada aruuriyaan si ay Maroodi ooga aar gutaan, hayeeshee waxaa is waydiin ah digada sagaaro Maroodi ma dili kartaa ? Si kastaba ha ahaatee ilaa maanta sagaaro waxay aruurisaa digadeeda iyada oo qorshuhu yahay dilka maroodi waana tan aan maalin kasta aragno Sagaaro oo meeshay marto tuumisa digo.\nSheekada Atoorka iyo Maroodiga waxaa si dhaxalka gashay oo farshaxannimo ku jirto noogu soo gudbiyay gabayaagii Faarax Xuseen Sharmaake Asaga oo u hanjabaya nin gabayaa ah oo ay is hayeen. Gabayga oo dheeraa waxaan ka soo qaatay in taan gaaban.\nAtoor guunyo Sagaariyo Maroodaa is ilaaqay,\nMaroodoow orka ama uunka ka ku luud,\nAdinkuu kala faanoo diguu oofta ka saaroo turaabtuu ku idleeeyay.Faarax Xuseen Sharmaake\nW/Q: Warsame Jaamac 16th May 2020


Raad Raac News Online – 80 Arday oo baratay Cilmiga Caafimaadka, Maamulka, Maaliyadda iyo Computerka oo ku qalinjibiyay Gaalkacyo Sawiro\nXaflad si heer sare ah loo soo agaasimay oo ay qalinjebinayay arday wax ku baratay Vision International College ayaa ka dhacday Hoolka Jaamacada GSU ee magalada Galkacyo.\nArdayda ka qalinjebisay Vision International college xaruntiisa magalada Galkacyo ayaa tiradooda aheyd 80 arday iskugu jiray wiilal iyo gabdho kuwaasoo bartay Public health, Project management, Community development, Financial management, English Program iyo qeybta computer IT & Human Resources management.\nMunaaasbadan qalinjebinta ayaa waxaa ka soo qeubgalay masuliyiin kala duwan Sida Gudoomiyaha Gobalka Mudug Xasan Maxamed Khaliif abgalow, Duqa degmada Galkacyo Maxamud Yasin Tumey, Agaasimaha Diinta & Oqaafta,isu duwaha Wasaarada Caafimadka, gobolka mudug C/naasir Macalin Ibrahim,dhaqaatiir, Waaladiin,maamulka iyo macaliiinta Vision International college & qeybaha kala duwan bulshada.\nUgu horeyn waxaa gobta xafalada Ka hadlay maamulaha Vision International College C/llahi Xirsi Goobe isagoo sheegay in Machadkan yahay Caalami islamarkaana Xariir la leeyahay Jaamacado dalka gudihiisa iyo dibadiisa.\nSidoo kale waxaa ka hadlay Munaasabadan maamulka degmada Galkacyo & maamulka gobalka mudug Aqoonyahano & Dhaqaatiir dhamaantoodna waxay Tahniyad & Boogaadin u soo jeediyeen maamulka Machadka Vition Colege & ardaydii nasiibka u yeelatay in ay ka qalin jebiyaan qeybaha kala duwan.\nDufcadan ayaa noqoneysa dufcadii labaad ee ka qalin jebiso Vision International Colleg Faraciisa Galkacyo.\nWajiyada ardayda manta nasiibka u yeelatay in ay ka qalin jebiyaan ayaa wajiyadooda laga dheehan karay Farxad & Reen reen.\nMachadka Vition Internal Colleg ayaa xariir dhaw la leh Jaamacadaha dalka iyo dibadiisa.\nArdayda ka qalinjebisay Vision International college xaruntiisa magalada Galkacyo ayaa tiradooda aheyd 80 arday iskugu jiray wiilal iyo gabdho kuwaasoo bartay Public health, Project management, Community development, Financial management, English Program iyo qeybta computer IT & Human Resources manageme nt.


Qorniinka Quduuska ah: Isaiah-59 - Kitaabka Quduuska Ah - Axdigii Hore\nISHACYAAH - Cutub 59\n1Bal eega, Rabbiga gacantiisu inay wax badbaadiso kama gaabna, oo dhegihiisuna inay wax maqlaan kama awdna,\n2 laakiinse xumaatooyinkiinnaa idin kala soocay idinka iyo Ilaahiinna, oo dembiyadiinnaa wejigiisa idinka qariyey, oo saasuusan idiin maqlin.\n3 Waayo, gacmihiinnii dhiig bay ku nijaasaysan yihiin, oo farihiinniina xumaan bay ku nijaasaysan yihiin, bushimihiinnii been bay ku hadleen, oo afkiinniina shar buu ku guryamaa.\n4 Ninna si xaq ah uma dacweeyo, oo midnaba run kuma muddaco. Waxay isku halleeyaan waxaan waxba ahayn, oo been bay ku hadlaan, belaayay uuraystaan, oo xumaan bay dhalaan.\n5 Waxay dillaaciyaan jilbis ukuntiis, oo waxay sameeyaan xuub caaro. Kii ukuntooda cunaaba wuu dhintaa, oo tii jabtaba jilbis baa ka soo baxa.\n6 Xuubabkoodu dhar uma ay noqon doonaan, oo shuqulladoodana innaba iskuma qarin doonaan. Shuqulladoodu waa shuqullo xumaaneed, oo falinta dulmiguna gacmahooday ku jirtaa.\n7 Cagahoodu shar bay u ordaan, oo waxay u degdegaan inay dhiig aan xaq qabin daadiyaan. Fikirradoodu waa fikirro xumaaneed, baabba' iyo halligaad ayaa jidadkooda dhex yaal.\n8 Jidka nabadda ma yaqaaniin, oo socodkoodana caddaalad laguma arko. Waxay samaysteen dhabbayaal qalqalloocan, oo ku alla kii maraaba nabad ma uu yaqaan.\n9 Sidaas daraaddeed caddaaladu way inaga fog tahay, oo xaqnimana innaba ina soo gaadhi mayso. Waxaynu sugnaa nuur, laakiinse waxaynu aragnaa gudcur, oo waxaynu sugnaa iftiin laakiinse madow baynu ku dhex soconnaa.\n10 Sida kuwa indhaha la' ayaynu derbiga u haabhaabannaa, oo sida innagoo aan innaba indho lahayn ayaynu wax u haabhaabannaa. Sida fiid oo kale ayaynu hadh cad u turunturoonnaa, oo waxaynu nahay sida dad dhintay oo kuwa barwaaqaysan ku dhex jira.\n11 Kulligeen sida orsooyin oo kale ayaynu u cabaadnaa, oo sida qoolleyo oo kale ayaynu u baroorannaa. Waxaynu sugnaa caddaalad, laakiinse lama arko, oo waxaynu sugnaa badbaado, laakiinse way inaga fog tahay.\n13 Waynu xadgudubnay oo Rabbiga been ka sheegnay oo Ilaaheen ka leexannay, innagoo dulmi iyo fallaago ku hadlayna oo erayo been ah uuraysanayna oo qalbiga kaga hadlayna.\n14 Caddaaladdii dib bay u noqotay, oo xaqnimaduna meel fog bay taagan tahay, waayo, runtii jidkay ku dhex dhacday, oo qummanaantuna sooma geli karto.\n15 Hubaal runta waa la waayayaa, oo ku alla kii sharka ka tagaaba wuxuu iska dhigaa wax la boobo, oo Rabbiguna taas wuu arkay, shar bayna u ahayd inaan caddaalad la arag.\n16 Wuxuuna arkay inaan ninna la arag, oo inaan dhexdhexaadiye la arag wuu ka yaabay, sidaas daraaddeed gacantiisa ayaa isaga badbaado u keentay, oo xaqnimadiisii ayaa tiirisay.\n17 Sida laabdhawr oo kale ayuu xaqnimo u soo xidhay, oo madaxana wuxuu saartay koofiyad badbaado ah, oo wuxuu dhar ahaan u guntaday aarsasho, oo qiiro kulul ayuu soo huwaday.\n18 Siday falimahoodu istaahilaan ayuu nacabyadiisa cadho ugu abaalmarin doonaa, oo cadaawayaashiisana wuu u abaalgudi doonaa, oo gasiiradahana abaalgud buu siin doonaa.\n19 Markaasaa magaca Rabbiga xagga galbeed lagaga cabsan doonaa, oo ammaantiisana xagga qorrax-ka-soobaxaa lagaga cabsan doonaa. Marka cadowgu sida daad oo kale u yimaado ayaa Ruuxa Rabbigu eryi doonaa.\n20 Rabbigu wuxuu leeyahay, Bixiye baa u iman doona Siyoon iyo kuwa reer Yacquub ee xadgudubka ka leexdaba.\n21 Rabbigu wuxuu leeyahay, Kanu waa axdigayga aan iyaga la dhigan doono. Ruuxayga ku kor jooga iyo erayadaydii aan afkaaga ku riday innaba afkaaga, iyo afka farcankaaga, iyo afka farcankaaga farcankiisa toona hadda ka dib iyo tan iyo weligeedba kama tegi doonaan, ayaa Rabbigu leeyahay.


"Annagu Ma Degdegsanayno Aqoonsiga Caalamiga Ah, Haddana Annaga Oo Og Muhiimadda Uu Leeyahay, Waanuse U Dadaalaynaa"\nWednesday 18th April 2018 10:24:36 in Wararka by Super Admin\nHargeysa(GGN)-Madaxweynaha Somaliland Md. Muuse Biixi cabdi, ayaa ku dooday inay Somaliland xidhiidhada ay dunida la yeelanayso ku salayso danaheeda oo ay eegto hareeraheeda dabadeedna xulato jidka ugu fiican.\nMadaxweyne Biixi oo u waramay wargeyska Al-Bayaan ee Imaaraadka Carabta ka soo baxa wuxuu ku yidhi, "Xidhiidhadayada arrimaha dibadda waxa aanu u eegnaa danta dadkayaga uun. Hareerahayaga ayaa aanu eegnaa, waayo aragnimada dawladaha, markaasaanu ka doorannaa ta ugu fiican si aanu u soo qaadanno. Waxa aanu nahay dawlad soo koraysa, waxa aanu isku dayeynaa, in aanu samayno jidkii ay muwaadiniintayadu barwaaqo ku gaadhi lahaayeen.”\nMudane Biixi oo hadalkiisa sii wata ayaa intaas ku daray, "Annagu ma degdegsanayno aqoonsiga caalamiga ah, haddana annaga oo og muhiimadda uu leeyahay. Waanu u dadaalaynaa, dhammaan xukuumadihii kala dambeeyey ee Somaliland, waxa ay ka soo shaqaynayeen sidii loo gaadhi lahaa aqoonsi, laakiin sida oo kalana waxa aanu ku hawlannahay kor-u-kaca dalkayaga, iyo horumarinta nidaamkiisa maamul iyo maaliyadeed, si aanu u xoojinno dhaqaalaha, una rumayno badhaadhaha muwaadiniinta.”\nMadaxweynaha oo hadalkiisa wataa wuxuu yidhi "Aqoonsigu waa muhiim, laakiin asal ahaan waa jid lagu gaadho rumaynta in muwaadiniintu badhaadhe ku noolaadaan. Sidaa awgeed laba jid ayaa aanu is barbar wadaynaa, xidhiidho diblumaasiyadeed iyo siyaasaddii aanu xidhiidhadaa ku gaadhi lahayn oo jid ah, iyo ka kale oo ah, in aanu xidhiidho dhaqaale oo xoog badan la yeelanno dawladaha nala shaqaynaya ee fahamsan qadiyaddayada.”\nSuldaan Murrashaxiinta Doorashada Soomaaliland Ugu Baaqay Inay Wanaaga Ka Taliyaan Iyo Danta Guud Ee Qaranku Wada Leeyahay\nSii Akhri Sep 13th 2017\n''WADDANI Waxaan leeyahay Odayga aan Wada ilaashano , Garan maayo waxaad u habaaraysaan''[ Murrashax Muuse Biixi]\nSii Akhri Jul 08th 2017\n"Hadda Waxa Laga Jooga Wakhtigii Ay Somaliland ......Wasiir Sacad Oo Beesha Caalamka Ugu Baaqay Inaanay Somaliland Kala Masuugin Aqoonsiga -\nSii Akhri Jun 27th 2017\n[NEWS HOUR] Khasaaraha Dabkii Ka Qarxay Dekadda Dekadda Caalamiga ah Ee Berbera Iyo Wararkii Ugu Dambeeyay Xaaladdu Meesha Ay Marayso\nSii Akhri Jun 18th 2017


Waa wax fiican in ugu dambayn Kenya lala xisaabtamo balse dacwadda la geeyey Golaha Amaanku waxay leedahay 3 IIMOOD | Hadalsame Media\nHome Arrimaha Caalamka Waa wax fiican in ugu dambayn Kenya lala xisaabtamo balse dacwadda la...\n(New York) 15 Juun 2021 – Danjiraha Somalia u fadhiya Qaramada Midoobay, Abuukar Daahir Cusmaan (Abuukar Baalle), ayaa Golaha Ammaanka u gudbiyay caddeymo muujinaya duqeymaha ay Ciidanka Cirka Kenya ka geysteen Gobolka Gedo ee Somalia.\nDanjire Abuukar Baalle oo soo bandhigay sawirro muujinaya waxa dhacaya ayaa Golaha Ammaanka ka hor akhriyay warbixin ku saabsan in duqaymahan oo aan wax shaciyad ah ku fadhiyin ay gaysteen Ciidamada Cirka Kenya ay dhimasho iyo dhaawac ka soo gaartay maati Soomaaliyeed oo ay carruuri ku jirto.\nWaa tillaabo wanaagsan in Kenya lagula xisaabtamo xadgudubyada ay ka gaysato gudaha Somalia, gaar ahaan duqaymahan iyo burburinta kaabayaasha isgaarsiinta oo ay sanado badan soo waddey, balse ashtakada xilligan loo gudbiyey Golaha Amaanku waxay leedahay 3 cilladood.\n1 – Waqtiyaynta ashtakada – Waxaa dacwaddan lagu soo beegay xilli ay Wasaarad Dibadeedka Somalia sheegtay inay qaadayso tillaabooyin samaddoonnimo oo lagu wanaajinayo xiriirka labada dal. Dabcan cidda dacwaddan gudbiseyna waa isla Wasaaradda. Taasi waxay yara abuuraysaa jahawareer.\n2 – Maadaama ay DF sheegtay in la wanaajinayo xiriirka labada dal, waxay dadka xiriirka caalamiga ah wax ka fahamsani ku doodayaan inay dacwad QM la geeyo ka wax ku oolsan tahay in Kenya lafteeda arrimahan si toos ah loogala hadlo, haddii ay si cad u diiddana QM maahane xitaa Maxkamad caalami ah lala tiigsado, balse marka hore iyaga toos loola hadlo. Ogaan, weli lama hayo dowlad si rasmi ah Kenya ugala xaajootey arrimahan.\n3 – Dacwo QM la geeyaa waa dood iska ma dhalays ah, maadaama aysan jirin wax badan oo ay QM ka qabato arrimaha u dhexeeya dalalka (bilateral issues) xitaa haddii ay taasi ahayd ujeedkii loo unkay 1945-kii.\nSidoo kale, QM waa joogtey markii ay Kenya kusoo duulaysey ee ay dhinac ka qabsanaysey Somalia waxbana kama qaban, waxaa kasii horreeysey Itoobiya, iyadana sidoo kale.\nMaraykanku waa kii ku hor dhaqaaqay 2003-dii iyadoo uu Golaha Amaanku si cad u diidey in la weeraro Ciraaq, misna wax ay QM ka qabatay ma jirin. Sidoo kale, dalal badan ayaan aqoonsanayn ama raacin go’aamada kasoo baxa Maxkamadda iyada hoos taga ee ICJ, halka midda ICC oo aan QM ka tirsanayn kaliya lagu maxkamadeeyo dad kooban oo Dunida 3-aad ah, weliba ma wada ah Dunida 3-aad e waa ciddii aan garab istaraatiji ah ka haysan dalalka waawayn.\nSidaa darteed, dacwad xilligan la geeyo Golaha Amaanku wax ay qaddiyadda ay ku saabsan tahay lafteeda ay Somalia uga taraysaa ma jirto, waadna arki doontaan.\nPrevious articleDAAWO: Hooyo Soomaaliyeed oo u gar dhigatay Wasiir Dubbe & su’aalo la waydiinayo MW Farmaajo\nNext articleIlhaam Cumar oo markii ugu horreeysey dhaleecayn ka wajahaysa Maraykanka, Israel & xitaa Falastiin + Sababta


Nin kasoo baxsaday Alshabaab oo ka hadlay Ciqaab ay marsiiyeen oo ku dhalisay inuu ka baxsado - Goobjooge.net: Somali News, Somalia news Analysis.\nMid ka mida maleeshiyada Alshabaab oo iska dhiibay magaalada Guriceel ee Gobolka Galgaduud ayaa ka hadlay ciqaab adag oo ay marsiiyeen oo keentay inuu kasoo ka baxsado.\nNinkan dhalinyarrada ah oo lagu magacaabo Mowliid Cumar Faarax (Cirro) ayaa sheegay inuu Shabaab ku taskiiliyey nin ay wada deganaayeen degaanka Habaasweyne, isagoo u sheegay inuu ka helayo mushaar 300 dollar ah.\nWaxaa laga qaaday degmada Ceelbuur, waxaana kadib loo qaaday magaalada Bu’aale oo kadib tababar loo geeyay degaanka Dac oo 4 bilood uu joogay isaga iyo 340 maleeshiyo ah, kadibna qeyb uu ku jiro la geeyay Jubbooyinka oo ay dagaalkii koowaad uu uga qeyb galay.\nMowliid wuxuu ka hadlay ciqaab darran oo ay marsiiyeen Alshabaab, kadib khaladaad yar oo uu galay sida in nin kale oo ay is dagaaleen loogu xiray Ceelbuur muddo 15 maalmood ah, lagaan jebiyey laba feer, sidii loogu waday qori baadkiisa iyo ul, lana garaaci jiray habeen kasta.\nMar kale wuxuu sheegay in dagaal dhex maray askari kale oo Shabaab ka tirsan loo ciqaabay, iyadoo geed laga soo laadlaadiyey markii cimaamad lagu xiray oo muddo 24 saacadood ah uu ku xirnaa, ayna garaacayeen.\nMowliid Cirro ayaa caddeeyay in haddii aad hal rasaas ah rido ay Alshabaab ciqaabo adag marsiinayaan, kadibna uu goostay inuu isaga soo tago, kana soooi dhuuntay habeen madow, kadibna ay soo daba galeen ilaa uu kasoo baxsaday, kuna galay Guriceel, isgoo isu dhiibay maamulka degaankaasi oo soo bandhigay.\nAlshabaab is dhiibay\nPrevious articleAxmed Madoobe oo War kasoo saaray Qarixii magaalada Kismaayo iyo tirada dadka ku dhintay\nNext articleBeesha Caalamka oo Dalab Culus oo ku saabsan Doorashada u dirtay Maamul Goboleedyada (Akhriso)


Horyaalka Kubada Cagta Puntland Oo Laga Daahfuray Magaalada Garoowe - Horseed Media • Somali News\nJune 15, 2021Puntland\nMadaxweynaha Dowladda Puntland Siciid Cabdullaahi Deni, ayaa xarigga ka jaray wejiga koowaad ee dhismaha Garoonka kubadda Cagta Garoowe ee Mire Awaare.\nMadaxweynaha ayaa sidoo kale furay Horyaalka kubadda cagta ee Puntland oo ay ku tartamayaan 9 Kooxood oo heerka kowaad ah, taasi oo galabta lagu bilaabay Kooxaha Boosaaso FC iyo Garoowe FC oo ciyaartii koowaad ku dhameystay barbardhac Labo iyo Labo ah.\nMadaxweynaha ayaa bogaadiyay shaqada wanaagsan ee ay qabteen guddigii dhismaha garoonka Mire Awaare wuxuuna guddoonsiiyay Abaalmarin, isagoo ku dhawaaqay in uu bilowday wejiga labaad ee dhismaha garoonka.\nSidoo kale wuxuu Madaxweynuhu dhiirrigeliyay kooxaha ka qeybgalaya tartanka horyaalka kubadda cagta ee Puntland. Masuuliyiinta Wasaaradda Shaqada, Shaqaalaha, Dhallinyarada iyo Ciyaaraha ayaa munaasabadda ka shaaciyey in 1-da August uu Garoowe ka furmi doono tartanka kubadda Cagta ee Gobolada Puntland.\nMunaasabadda waxaa ka qeybgalay Masuuliyiin isugu jira Goleyaasha Puntland, Xubno ka socda DFS, Taliska Ciidamada Booliska Puntland, Maamulka Gobolka Nugaal, Kan Degmada Garoowe, Masuuliyiinta Ciyaaraha ee Puntland, marti sharaf kale iyo taageerayaasha kooxaha ciyaaraya oo isugu jira wiilal iyo gabdho.


Shaqaalaha Wasaaradaha Maamulka Puntland oo Dhigey Banaanbaxyo Cabasho ah – Goobjoog News\nShaqaalaha wasaaradaha maamulka Puntland oo ay ka midyihiin agaasime waaxeedyo ayaa maanta banaanbax cabasho ah ka dhigey barxad ku taala Garoowe, iyaga oo ka cabanaya qorshe cusub oo uu maamulka la yimid, kaasi oo qeexaya in imtixaam laga qaado shaqaalaha shaqeynaya, kadibna la kala hufo.\nBanaanbaxayaasha oo ku qeylinayay “Dooni Meyno Imtixaam” ayaa sheegey in iyaga oo xuquuqdii ay maamulka ku lahaayeen kaba waayay, islamarkaasina aanan helin mushaarkoodii ay nasiib darro tahay in hadane shaqooyinkooda lasoo farogaliyo.\nWaxa ay tilmaameen in dhamaan madaxda, sida wasiirada aysan iyaga ku imanin imtixaam, haddii imtixaam la qaadanayana ay kor kasoo bilaabato arrinta.\nLaakiin wasiirka shaqada iyo shaqaalaha Puntland ayaa sheegey in banaanbaxa uu yahay mid sharci daro ah, ciddii soo abaabusheyna ay ka jawaabi doonto.\nWaxa uu sheegey in la sameeyey gudi qubaro ah oo imtixaam ka qaada shaqaalaha muhiimka ah ee wasaaradaha si look ala xulo dadka shaqada u qalma iyo kuwa aanan u qalmin, ujeedkuna uu yahay in shaqo wanaagsan laga qabto maamulka.\nWasiirka waxa uu tilmaamay in shaqaalaha aysan jirin cid la ceyrinayo, kaliyana ujeedka uu yahay in wax qaldan la soxo, wuxuu intaasi ku daray in shaqaalaha geeriyoodey carruurtii ay ka tageen maamulka uu siinayo mushaarkooda bil kasta.\nQaar ka mid ah agaasime waaxeedyadii wasaaradaha qaar ayaa shaqadoodii ku waayay imtixaam loo galay shaqada, waxaana socda isbadal guud oo lagu sameynayo wasaaradaha iyo shaqaalaha.


Tigey oo beeniyey war laga faafshay\n8 Feb 8, 2013 - 2:01:50 AM\nGudoomiyaha Gobolka Mudug Maxamed Yuusuf Jaamac Tigey ayaa wax laga xumaado iyo xad gudub ku tilmaamay Sawir mid ka mida Baraha Internetka lagu faafiyey.\nSawir sanadkii hore ahaa xili Roobab ay ka da'een magaalada Galkacayo ayuu sheegey gudoomiyuhu xili uu askari ka caawiyey Badeel inay u dhigeen Warbaahinta mid xafiiska Horseed xoog looga furey magaalda Galkacayo.\n''Horseed Media waxa uu ku xad gudbey anshaxa Saxaafada,tan Masuliyiinta dowladda iyo mida Islaamka ,hadii Farole ay mucaaradayaan maahan in la burburiyo dhaqankii Somalida iyo tan Diinteena'' Ayuu yiri Tigey.\nDadweynuha waxa uu sheegey in tirooyin badan isku soo hor dhoobeen Xafiiska Horseed ee magaalada Galkacayo iyagoona dalbanaya in la diiwaangeliyo.\n''Waan la xisaabtamaynaa Horseed uga hari mayno ,meeshan qori ka qaatey anigu maahi Hogaamiye kooxeed waxaan ahay masuul dowladeed'' ayuu raacshay.\nWarbaahinta qaar ayaa waaydan danbe ku hawlaneyd kicinta dadweynaha iyo weliba masuuliyiinta dowladda oo laga been abuurto ,waxana ay noqdeen kuwo ku hungoobey kadib markii uu hirgaley nidaamka Axsaabta badan ee Puntland habkii Qabiilka uga gudubtey.


Waxaan ka imid Mac iyo iPhone Xaqiiqda oo tebinaysa dhacdadii Abriil | Waxaan ka socdaa mac\nCaqli ahaan, dhammaan kooxda Soy de Mac iyo kooxda iPhone Actualidad ayaa mar kale isu roga si ay u qabtaan dhamaystiran oo toos ah uga hadlaya dhacdada Apple Talaadada soo socota, Abriil 20. In ka yar 24 saacadood dhacdadan koowaad waxay ka bilaabaneysaa Cupertino, tas-hiilaadka Apple Park oo kooxda oo dhami waxay si faahfaahsan uga hadli doonaan kanaalkayaga YouTube, shabakadaha bulshada iyo, dabcan, shabakadda.\nXaaladdan oo kale, Apple waa inay soo bandhigtaa Ipad cusub laakiin waxaa jira warar xan ah oo ku saabsan suurtagalnimada iMac cusub iyo xitaa AirTags. Tan ka sokow, waxaa sidoo kale la sheegay in rukuminta galka laga helayo barnaamijyada 'podcasts' ay imaan karto oo laga yaabo inay warar kale oo dheeri ah.\nHaddii aadan rabin inaad dhaafto wax kasta oo Apple soo bandhigto, keydso meel ka mid ah ajandahaaga berri Talaado, Abriil 20 markay tahay 19:XNUMX pm gudaha Spain. Waad nala raaci kartaa dhacdada, xitaa waad ka faaloon kartaa sheekada inaan firfircoonaan ka heli doonno YouTube.\nWaxaan rajo weyn ka qabnaa dhacdadan ugu horreysa ee Apple sanadka waxaana laga yaabaa inaan la kulanno waxyaabo lala yaabo. Haddii aad rabto Waqti fiican la qaad oo nala noolaw bandhigan koowaad ee sanadkan 2021 ee Apple ha ka waaban inaad badbaadiso daloolka kanaalka YouTube. Xusuusnow inaad sidoo kale kuheli doontid wararka oo dhan soydemac.com waqtigan.\nWadada buuxda ee maqaalka: Waxaan ka socdaa mac » Apple » Noticias » Waxaan ka imid Mac iyo iPhone Xaqiiqda oo tebinaysa dhacdadii Abriil


Liyuu Police-kii Harar oo Hubka laga dhigay iyo milateriga oo magalada Lawareegay. | ogaden24\nLiyuu Police-kii Harar oo Hubka laga dhigay iyo milateriga oo magalada Lawareegay.\nMar 12, 2019 - Aragtiyood\nDawlada deegaanka hararida oo ah deegaan kukooban magaalada Harar oo kaliya ayaa ah deegaanka ugu tirada iyo baaxada yar guudahaan 9ka dawlad deegaan ee dalka itoobiya,waxaana gundhig u ah qoomiyada Harida ama Adarida sida ay soomaalidu utaqaano.\nDeegaanka oo ay kuhareeraysan yihiin tuulooyin iyo degmooyin katirsan deegaanka oromada ayaa ah mid maamulkiisa ay Oromadu qayb kuleedahay arintaasoo sababtay inay qoomiyada oromadu kudhex milanto haayadaha amaanka deegaanka halka 85% ciidanka booliska gaarka ah ee magaalada ay xubnihiisu kasoo jeedaan qoomiyada oromada.\nDhankakale magaalada waxaa kuyaala saldhigyada ciidanka milatariga itoobiya kuwooda ugu waawayn.\nTan iyo intuu isbadalka siyaasadeed kadhacay dalka itoobiya waxaa magaalada kajiray xaalad amni xumo oo aad uliidata waxaana guudahaanba meesha kabaxay nidaamkii iyo kala danbayntii kadib markii ay magaalada kusoo bateen kooxo dhalinyaro ah oo kasoo jeeda qoomiyada oromada kuwaas oo bar tilmaameed sanaya guryaha iyo ganacsiga qoomiyada Hararida sheeganayana inay dhulka iyagu leeyihiin.\nWaxaa dhdeegaankaqoysas aad utiro badan xoog lagaga qaatay guryohoodii halka qaarkale ay cabsi ugasoo carareen kadibna sifo sharcidaro ah lagu dagay.\nWaxaa intaasi dheer in haayadaha amaanka deegaanku gaarahaan ciidanka booliska gaarka ah uu noqday mid garabsiiya kooxahan bulshada dhibaatada kuhaya waxaana xusid mudan in xitaa ay gaadheen inay jidhdilaan komishinka booliska magaalada oo isagu Harari ah waxayna sidookale dhawr todobaad kahor dajiyeen calankii deegaanka Hararida iyagoo kubadalay midka deegaanka oromada.\nKadib markay arintu faraha kabaxday islamarkaana ay booliskii loo tababaray sugida amaanku noqdeen kuwo iyagu dhibaatada qaybka ah ayay xukuumada deegaanku go,aamisay in guud ahaanba hubka laga dhigo booliska gaarka ah (liyuuga) iyo booliska caadi ahba waxaana amaanka magaalada guudahaanba lagu wareejiyay ciidanka milatariga iyo booliska federaalka.\nAhmed Yussuf oo ah hogaanka Nabadagalyada Hararida ayaa cadeeyay in guudahaanba hubka laga dhigay ciidankii booliska ahaa isagoo intaasi raaciyay in laxareeyay islamarkaana lasiindoono tababar iyo cashiro 2 todobaad qaadanaya balse hogaanku mauusan cadaynin in ciidanka liyuuga ah lasoo celindoono tababarka kadib iyo inkale balse warar hoose ayaa sheegaya inaan lasoo celin doonin oo sidaas lagu kala diriyo.\nTalaabadan ayaa ah mid ay aad usoo dhaweeyeen shacabka qoomiyada Hararidu.


HIRDANADA GEESKA AFRICA IYO HALISAHA QARSOON !!!\nMonday July 13, 2020 - 08:26:00 in Maqaallo by Wariye Tiriko\nIlaa iyo maalmihii dhowaa ee Somaliland iyo Taiwan xidhiidhkoodu caalamka ku baahay , ayaa waxa aad u diidan ugana soo horjeeda dawlada China oo ka mid ah maanta quwadaha aduunka ugu waaweyn ee xaga awooda iyo dhaqaalahaba , waxaana warbixino barahooga Twitterka ku qorey safiirka chine ee Somalia iyo afhayeenka wasaarada arimaha dibada ee China oo si cadho leh uga hadlay xidhiidhkaa dhex maray Jamhuuriyada Somaliland iyo Taiwan.\nWaxa uu china dhawr maalmood ka hor ku sameeyey bada cas gaar ahaan meel aan badda Somaliland ka fogeyn dhoolatus ciidamada ah oo uu awoodiisa soo bandhigayo taasi oo loo qaadan karo in uu Somaliland hanjabaad uga dhigayey , waxaana aad loogala socday Tvga weyn ee China ee la yidhaa Cctv+ .\nWaxa xidhiidhka Jamhuuriyada Somaliland iyo Taiwan soo dhaweeyey dawlada maraykanka oo bogaadisay , taasi oo iyaduna macno weyn iyo saameyn layaab leh ku sameysay dawladaha China iyo Somalia oo labadaba uu u cuntami laayahay xidhiidhka Jamhuuriyada Somaliland iyo Taiwan oo maalmihii ugu dambeeyey saameyntiisa iyo hadal hayntiisu aduunka saameysay.\nWaxa aad aduunka si dhow ula socdaa dhaq-dhaqaaqyada ka socda Geeska Africa iyo Badda Cas oo aad moodo in aduunkii halkan ku soo ururayo , waxa la saadaalinayaa in uu isaguna u soo xadhko xidhay in Ruushku yimaado aagan badda cas iyo Gobolka Geeska Africa , gobolkani oo kulmin doona wadamada aduunka ku tartamaya.\nHadalkii dhaxalgalka ahaa ee raisal wasaraha Ethiopia ka Dr Abiy Ahmed Ali ka jeediyey munaasibadii lagu gudoonsiinayey jaaisada ayaa waxa uu ka biyo diiday saldhigyada ciidamada ee ku soo badanaya Gobolka Geeska Africa iyo Badda Cas waxaana uu yidhi ma rabno in uu gobolkani noqdo goob dagaal ( battle ground ) isaga oo xusay in ay argagixisada iyo quwadaha aduunku Gobolkan isugu yimaadeen iyaga dagaal kuwada jira.\nMar kale oo la wareystay waxa uu carabka ku dhuftay sida ay dawladaha bariga dhexe ay saameynta siyaasadeed iyo mid caqiido ba ugu leeyihiin gobolkani oo ay ka mid tahay waxyaabaha uu la dagi laayahay in ay farogalinta shisheeyuhu ku badan tahay .\nHaddaba maanta waxa aad moodaa in halkii la isla soo dhaafay oo inta joogta maaha e in badan oo kale ay soo socdaan , kuwa la saadaalinayo ee danaynaya in ay yimaadaan waxa ka mid ah Israel , Uk , Russia , India iyo Turkey oo isna in uu bada cas soo dago quud daraynaya , ilaa hadda ma cada siyaasad uu gobolku isku og yahay oo lagu waajahayo dawladaha ku soo qulqulaya , waxaana suuragal ah in aamitinkooda iyo soo degistooda lagu kala aragti duwan yahay.\nSomaliland oo ah meesha ugu muhiimsan Gobolka Geeska Africa ee aduunku wada danaynayaa iyada lafteedu wali siyaasad cad oo qeexan badka may keenin , hore waxa Somaliland looga qadiyey ciidamo wadamada khaleejka iyo inta bada cas degani loo sameynayey in ay marinkan ilaaliyaan maadaama oo uu aduunku oo dhan u muhiim yahay .\nWaxaa loo fasiran karaa sababta ciidamadaa loogu sameeyey Badda Cas in laga saaro dawladaha faraha badan ee saldhigyada dhulka iyo badda ba ka sameystay Gobolka Geeska Africa iyo Badda Cas , maadaama ay sheegaan in uu dalwaliba masaaliixdiisa iyo maraakiibta u maraysa marin biyoodka badacas ilaashanayo una soo degay halkani.


Madaxwayne ku xigeenka Puntland oo ka qayb galay Shirar looga hadlayo Nabad Gobolka Mudug. | Puntland Vision\nMadaxwayne ku xigeenka Puntland oo ka qayb galay Shirar looga hadlayo Nabad Gobolka Mudug.\n15 Luuliyo (Puntland Vision)——Magaalada Gaalkacyo ee xarunta gobolka Mudug ayaa saaka waxaa soo gaaray wafdi uu hogaaminayo Madaxwayne ku xigeenka dawlada Puntland mudane C/xakiin C/laahi Xaaji Cumar Camay kuwaas oo ka qayb galaya aaska Marxuum Fiqi Bashiir Cabdule Cismaan.\nMadaxwayne ku xigeenka ayaa socdaalkiisa waxaa ku weheliyey xubno kamid ah golaha wasiirada dawlada Puntland kuwaas oo Gaalkacyo ka bilaabay kulamo looga hadlayo nabad galyada iyo is xog waraysi ku aadan dhacdooyinkii ugu danbeyey ee ka dhacay gobolka Mudug.\nMadaxwayne ku xigeenka ayaa kulan gooni ah la qaatay gudiga nabad galyada gobolka Mudug iyo wasiirka wasaarada Amniga oo ku weheliyey socdaalka madaxwayne ku xigeenka waxaana inta badan looga hadlayey kulankaasi Amniga gobolka Mudug iyo sidoo kale dadkii reer guuraagga ahaa ee Abaartu ka keentay Koonfurta iyo Bartamaha Soomaailya iyo sidii loosoo dhawayn lahaa.\nWasiirka amniga Puntland Cabdi Xirsi Cali Qarjab ayaa kulankii Gudiga nabad galyada xili uu ka hadlayey wuxuu sheegay inay muhiim tahay in laga wadda shaqeeyo amniga gobolka Mudug sidoo kalana ay tahay in laga fiirsado amniga xoolaha ka imaanaya Koonfurta iyo Bartamaha Soomaaliya kuwaas oo la sheegay inay Al-Shabaab ku dhex Qarin karaan Waxyaalaha Qarxa oo Puntland ay soo galiyaan sida uu sheegay Wasiirka amniga Puntland.\nUgu danbayn Madaxwayne ku xigeenka Puntland ayaa sheegay inay Gaalkacyo ka bilaabayaan kulamo lagu lafa gurayo Amniga iyo Shirarkii dhawaan ka dhacay Gaalkacyo kuwaas oo Puntland iyo Galmudug ay ku wadda qateen magaalada Gaalkacyo.\nCamay ayaa sheegay Aaska kadib inay isugu yeerayaan gudiyada nabad Galyada labada dhan ee Gobolka Mudug kana dhagaysan doonaan warbixinta Amniga gudigaasi kadibna sidii loo hirgalin lahaa qodobadii dhawaan kasoo baxay shirkaasi looga hadlayo.


Nagu saabsan - Shirkadda Shanghai Teamstand\nSi aad u noqoto Top 10 qeybiye caafimaad ee Shiinaha\nShirkadda 'Shanghai Teamstand Corporation' waa shirkad xirfadle ah oo wax soo saar u leh alaabada iyo xalalka caafimaad. “Caafimaadkaaga”, oo si qoto dheer ugu qotoma qof walba quluubtiisa kooxdeena, waxaan diiradda saareynaa agabyada caafimaad iyo qalabka, qalabka dayactirka iyo qalabka, waxyaabaha sheybaarka, iwm.\nWaxyaabaha aan soo saarno badanaa waxaa ka mid ah saliingaha (sirinji la tuuri karo, sirinji otomaatig ah, siliingaha cirbadaha oo lagala soo bixi karo, sirinjeerka badbaadada), xirmada baaritaanka degdega ah ee antigen, qalabka baaritaanka antibody, xirmada aruurinta muunada, xirmada ururinta candhuufta, tuubada dhiigga faakiyuunka, cvc, bacda kaadida , Waxyaalaha la tuuri karo ee aan la isticmaalin waxaa ka mid ah maaskaro wajiga, koofiyadaha bouffant, goonnada qalliinka, goonida go'doominta, goonnada bukaanka, jaakada booqdaha, jaakad shaybaar, guud ahaan, daboolka gacmaha, daboolka kabaha, sariirta sariirta, daboolka sariirta, daboolka barkinta, daboolka iwm. kuwaas oo si ballaaran loogu isticmaalo isbitaalada ama clinic.A All waxyaabaha caafimaad iyo qalabka caafimaadka & qalabka la maray ISO13485, oo waxaan ka helay shahaadooyinka ISO iyo CE hubi by "TUV" Germany, xitaa inta badan waxyaabaha our waa of FDA ansixiyay. Waxaan sidoo kale bixinnaa OEM sida ay macaamiisha ′ baarka u hayaan.\nIyadoo in ka badan 10 sano 'waayo-aragnimo ah ee warshadaha caafimaadka, waxaan u dhoofinnay USA, EU, Bariga Dhexe, Koonfur-bari Aasiya iwm guud ahaan in ka badan 120 dal. Waxaanan ku kasbannay sumcad wanaagsan dhammaan macaamiishan adeeg wanaagsan iyo qiimo tartan.\nXarunteeduna tahay Shanghai, oo ah magaalada ugu weyn uguna casriyeysan Shiinaha, TEAMSTAND waxay maalgashaa 2 warshadood oo ku kala yaal Shandong iyo Jiangsu, waxayna lashaqeeyaan in ka badan 100 warshadood oo ku yaal Shiinaha. "Top 10 alaab-qeybiye caafimaad ee Shiinaha" waa ujeedkeena, Waxaa la rumeysan yahay in, shaqaalaha xirfadleyda ah, maareynta wanaagsan, qalabka casriga ah iyo nidaamka xakamaynta tayada adag, aan sameyn karno si ka fiican oo ka wanaagsan mustaqbalka.\nKu soo dhawow dhammaan asxaabta iyo macaamiisha adduunka oo dhan ee ku jira warshadaha caafimaadka si aad noola soo xiriirto!\nTayada ayaa ah shuruudaha ugu muhiimsan ee alaabada caafimaadka. Si loo hubiyo oo keliya wax soo saarka ugu tayada sareeya, waxaan la shaqeynaa warshadaha ugu aqoonta badan. Badeecadaheena intooda badani waxay leeyihiin shahaadada CE, FDA, waxaan kuu balan qaadeynaa qanacsanaantaada dhamaan qadka alaabtayada.\nWaxaan bixinaa taageero dhameystiran bilowga. Kaliya maahan inaan u fidino badeecooyin kala duwan dalabyo kaladuwan, laakiin kooxdeena xirfadeed waxay gacan ka geysan karaan xallinta xalalka caafimaad ee gaarka ah. Qeybtayada hoose waa bixinta macaamiisha qanacsanaanta.\nHadafkeenu waa inaan gaarno iskaashi muddo dheer ah. Tani waxaa lagu dhammeeyaa oo keliya iyada oo loo marayo alaab tayo leh, laakiin sidoo kale waxay ku dadaalaysaa inay bixiso qiimaha ugu fiican macaamiisheenna.\nWaxaan diyaar u nahay inaan kaa caawino wax kasta oo aad raadineyso. Waqtigeena jawaabta waa dhakhso, markaa si xor ah u nala soo xiriir maanta wixii su'aalo ah. Waxaan rajeyneynaa inaan kuu adeegno.\nWaxaan haynaa koox injineernimo xirfad leh oo u adeegta baahi kasta oo faahfaahsan.\nSi aad u daboosho rabitaankaaga, fadlan runtii waxaad dareemeysaa lacag la'aan inaad nala soo xiriirto. Waxaad noo soo diri kartaa emayl oo si toos ah ayaad noo soo wici kartaa.


Dowladda oo 1 Milyan oo dollar ugu deeqday dadka ay saameeyeen Fatahaaduhu | Radio Baidoa\nGuriga Wararka Maanta Dowladda oo 1 Milyan oo dollar ugu deeqday dadka ay saameeyeen Fatahaaduhu\nDowladda oo 1 Milyan oo dollar ugu deeqday dadka ay saameeyeen Fatahaaduhu\nkusimaha Ra’iisal Wasaaraha, Mudane Mahdi Mohamed Guuleed (Khadar) ayaa shaaciyay in Xukuumaddu ay taakulaynta iyo Gurmadka Qaran ee dadka ay saameeyeen fatahaaduhu ugu deeqday lacag dhan Hal-Milyan oo dollar($1,000,000).\nMudane Mahdi Mohamed Gulleid Ra’iisal wasaare ku xigeenka ayaa tilmaamay in loo baahan yahay in shacab iyo dawladba gacmaha laysu qabsado sidii samato bixin iyo gargaar degdeg ah loola gaari lahaa dadka ay saameeyeen fatahaadaha webiyada iyo roobabku.\n“Si aan ugu dhiirigelino shacabkeena Soomaaliyeed inay ka qayb qaataan taakulaynta dadkooda dhibaataysan, Waxaanu ka xukuumad ahaan kaga qayb qaadanaynaa Hal-Milyan oo dollar($1,000,000) oo aanu ku taageerayno dadka ay saameeyeen fatahaaduhu.” Ayuu yiri ku simaha Ra’iisalwasaaraha ahna R/W ku xigeenka dalku”.\nDhowaan ayay ahayd markii Raiisul Wasare Khayre uu Gurmadka dadka ay saameeyeen fatahaaduhu u magacaabay Guddi Qaran oo ka shaqaya sidii loo samato bixin lahaa dadka ay saameeyeen fatahaaduhu,guddidaas oo uu gudoomiye u yahay R/w ku xigeenka Dalka.


Cabdi Qeybdiid: “Weerarkii lagu qaaday Guriyeyga waxaa la rabay in lagu khaarijiyo, waxaana ka dabeeyay…” - Caasimada Online\nHome Warar Cabdi Qeybdiid: “Weerarkii lagu qaaday Guriyeyga waxaa la rabay in lagu khaarijiyo,...\nCabdi Qeybdiid: “Weerarkii lagu qaaday Guriyeyga waxaa la rabay in lagu khaarijiyo, waxaana ka dabeeyay…”\nMuqdisho (Caasimadda Online) – Senator Cabdi Xasan Cawaale (Qeybdiid) ayaa afka furtay isagoo shir jaraa’id oo uu goor dhoweyd qabtay ku faahfaahiyey weerarkii lagu qaaday gurigiisa iyo ciddii ka dambeysay.\nCabdi Qeybdiid ayaa sheegay inuu Alle amarkiis uga badbaaday weerar loo qorsheeyay in lagu khaarijiyo, taasoo ay ku reebtay argagaxa iyo murugo, qoyskiisana dhibaato loogu geystay, iyadoo mid ka mida ilaaladiisa lagu dhaawacay oo uu weli isbitaal ku jira.\n“Weerarkii lagu soo qaaday gurigeyga 30 bishii December 2017 waxaa la rabay in la igu khaarijiyo, Ciidamo laga soo diray Dugsiga Tababarka Jen. Gordon oo uu Imaaraadka maamulo iyo ciidanka Nabadsugida ee Gobolka Banaadir ayaa ka dambeeyay” ayuu yiri Cabdi Qeybdiid oo sheegay inuu ka hortegay falcelin weerarkaasi ka dambeyn lahayd.\nCabdi Qeybdiid ayaa caddeeyay inuu muddo 33 maalmood ah kadib weerarkaasi aan wax tallaabo ah laga qaadin saraakiishii Imaaraadka iyo kuwii nabadsugidda ee gurigiisa weeraray, iyadoo kaashanaya ciidamada NISA ee Gobolka Banaadir.\n“Weli waxaan dareensanahay inay jiri karo khatar ku wajhan nafteyda iyo qoyskeyga, cid kastana ay ku imaan karto… waxaan ka codsanayaa xubnaha labada Gole ee Baarlamaanka inay guddi u saaraan arrintan oo horseedi karta khatar ku wajahan Qaranimada Soomaaliya..” ayuu yiri Cabdi Qeybdii oo baaq u diray labada Aqal ee Baarlamaanka.


Soo ogow shanta xero ee ugu fiican Catalonia | Wararka Safarka\n5-ta deegaan ee ugu fiican Catalonia\nSusana Garcia | | Guryaha, Espana, General\nIn kasta oo hadda aan safar ku bixi karin, haddana hubaal dhowaan waan awoodi doonnaa, sidaa darteed waa fikrad wanaagsan in la aado raadinta fikrado kala duwan si loo arko adduunka. Xaaladdan oo kale waan arki doonaa kuwaas oo ah kuwa ugu fiican xeryaha ku yaal Catalonia, xulasho fudud oo kaa caawin kara inaad hoy ka hesho qiimo wanaagsan oo bulshadaan ah.\nMaanta waxaa jira goobo deegaan oo na siiya dhammaan noocyada raaxadaSidaa darteed, maahan hoyga u muuqda oo kaliya qiimaheeda wanaagsan, laakiin waa xulasho wanaagsan markaad raadineyso hoy. Waxaan arki doonnaa kuwa ugu xerooyinka fiican Catalonia haddii ay tahay meesha aad u socoto.\n1 Kaamamka Rhodes\n2 Kaamka Bungalows Nou\n3 Kaamamka Nautic Almata Glamping\n4 Kaamamka Prado Verde\n5 La Siesta Salou Resort & Kaamam\nKaamamkan quruxda badan wuxuu ku yaal Punta Falconera, oo ku taal magaalada Roses, oo kaliya hal kiilomitir u jirta xeebta Santa Margarida. Waxay qiyaastii toddobaatan kiilomitir u jirtaa garoonka diyaaradaha Girona. Gudaha Bannaanka xerada ka dib waxaa ku yaal aag barxad lagu ciyaaro iyo waliba laba barkadood oo waawayn oo leh meel loogu talagay qoraxdu. Waa meel ku habboon qoysaska waxayna leedahay makhaayad, sidaa darteed uma baahnin inaan u baxno raadinta adeegyo kale. Waa suurtagal in lagu nagaado bungalows dhameystiran oo leh qurxin casri ah oo ay wax walba ku yaalliin, laga bilaabo aagga nasashada illaa jikada oo buuxda, dhowr qol jiif iyo musqulo. Waxay sidoo kale u dhowdahay agagaarka xeebta si aad ugu raaxeysan karto meeshan haddii ay dhacdo inaadan rabin inaad maalinta ku dhex qaadato barkadda. Kuwa doorbidaya sidoo kale waxaa u bannaan meel teendhooyin ah oo ku yaal xerada. Guryaha qaybtooda waxay leeyihiin awood ilaa lix qof ah.\nKaamka Bungalows Nou\nWaxaan ka dhaqaaqeynaa aag xeebeed ilaa aag buuro, tan iyo tan kaamku wuxuu ku yaal La Guingueta, oo ka tirsan Lleida Pyrenees qiyaastii 30 kiilomitir u jirta Sort. Kaamani wuxuu leeyahay bungalow si fiican u qalabeysan illaa lix qof. Kuleylinta deegaanka ayaa la siiyaa, wax loo baahan yahay inta lagu jiro xilliga qaboobaha, oo sidoo kale badanaa xilli sare ku leh aaggan. Qolladaha waxaa laga sameeyay alwaax rustic ah oo leh qaab buur fiican, taas oo ka dhigaysa iyaga kuwo aad u raaxo badan. Intaas waxaa sii dheer, xerada waxaa ku yaal barkad dabaal oo kulul, maqaaxi iyo makhaayad. Agagaarka waxaad ku sameyn kartaa nashaadaadyo kala duwan sida jidadka baaskiil wadista, socodka ama barafka xilliyada.\nKaamamka Nautic Almata Glamping\nKaamamkan quruxda badan iyo kan casriga ahi wuxuu ku yaal Castelló d'Empúries oo ku teedsan wabiga oo dhawr mitir u jira xeebta Sant Pere Pescador. Deegaanku waa teendhooyin u eg nuurad, aad u waasac ah waxayna sidoo kale leeyihiin dhul ballaaran oo leh aragtiyo webiga. Meeshan waxaan ku noolaan karnaa waayo-aragnimo deegaan oo ku habboon laakiin leh adeegyo wanaagsan iyo jawi wanaagsan. Gudaha hoyga waxaa sidoo kale jira aag yar oo jikada ah oo lagu diyaariyo cuntada. Fikradda xanuujinta ayaa ah in aamin loo ahaado qaabka xerada, teendhooyin iyo qaab nololeed ka fudud, laakiin leh waxyaabo aad u wanaagsan oo ka dhigaya joogitaanka mid aad ugu fudud qoysaska iyo kooxaha asxaabta ah.\nKaamamka Prado Verde\nKaamani wuxuu ku yaal Vilamòs, oo ah aag buur ah oo uu ku yaallo baraf xilliga qaboobaha. Waxaan helnay xero kale oo ay ku jiraan qollo buur waaweyn oo lala dego qoyska. Bungalows waxay leeyihiin illaa saddex qol jiif oo leh awood ugu badnaan sideed qof. Waxay leeyihiin kuleyliyaha dhexe, qolka fadhiga oo fadhigiisu yahay fadhiga, iyo jiko buuxda. Ma jiraan wax yar oo adeegyo ah oo ku yaal xeradan quruxda badan leh oo leh muuqaal buuro leh. Kaamku wuxuu kaloo bixiyaa makhaayad iyo makhaayad halkaas oo aad ku heli karto suxuun macaan iyo xitaa rooti cusub. Bannaanka waxaa ku yaal garoon ballaadhan iyo weliba dhul ballaadhan oo hilibka lagu dubto oo aad reerka oo dhan cunto ugu samayn karto dibadda. Hareeraha waxaad ku samayn kartaa hawlo kala duwan oo bannaanka ah sida socodka ama baaskiil wadista.\nLa Siesta Salou Resort & Kaamam\nDhismahan waa goob dalxiis oo weyn oo loogu talagalay qoyska oo dhan oo ka mid ah xeryaha ugu fiican Catalonia. Waxay leedahay goobo kala geddisan oo leh awood kala duwan, in kasta oo ay suurtagal tahay in qolal lagu nagaado. The Bungalows waa kuwo si wanaagsan loo magacaabay, oo leh meel fadhiga leh fadhiga, jikada, musqusha iyo aag terrace ah, dhammaantoodna waxaa lagu qurxiyey qaab casri ah oo fudud. Dalxiiskani wuxuu kaloo bixiyaa madadaalo faro badan oo loogu talagalay qoyska oo dhan, maadaama ay leedahay afar barkadood oo lagu dabaasho, mid ka mid ah oo leh meel nasasho leh oo qurux badan leh diyaarado biyo ah iyo biyo dhaamis Mid kale waxaa jira bogag loogu talagalay raaxeysiga kan ugu yar qoyska. Dhismuhu wuxuu kaloo leeyahay adeegyo kale oo leh maqaayad u eg habka cuntada oo leh cunno caalami ah, aag supermarket iyo maqaaxi. Waxay ku taal Salou, oo u dhow xeebta waxayna leedahay dhammaan adeegyadan fasax weyn oo lala qaato qoyska oo dhan.\nWadada buuxda ee maqaalka: Wararka Safarka » General » 5-ta deegaan ee ugu fiican Catalonia\nMagaalooyin laga tagay\nXeebta Oyambre ee Cantabria


Amarro la dul dhigay Gollaha Wasiirada Jubbaland – news\nAmarro la dul dhigay Gollaha Wasiirada Jubbaland\nXeer ilaalinta ayaa sheegtay in aysan marnaba geli karin Gollaha Wasiirada Jubbaland heshiis aan laga warqabin, sida uu dhigayo qodobka 64'aad ee Dastuurka Jubbaland.\nMUQDISHO, Soomaaliya - Xeer ilaalinta Jubbaland ayaa amar ku soo rogtay Hay'adaha dowliga ah ee ka howlgala gudaha deegaannada maamulkaas, iyadoona sheegtay in aysan geli karin heshiis aan la soo marsiin xafiiska Xeer ilaalinta, Islamarkaana aanu ka war qabin.\nMaxamed Sheekh Cusmaan Siciid Xeer ilaaliyaha guud ee maamulka Jubbaland ayaa sheegay in aysan marnaba dhici karin heshiis ay galaan Hay'adaha, kaas oo aysan ka war qabin xeer ilaalinta, isagoona xusay in arintaan sharci ahaanteeda uu dhigayo qodobka 64aad ee Dastuurka Jubbaland ee ku saleysan ilaalinta Hantida Dowladda.\nSidoo kale Xeer ilaaliyaha ayaa sheegay in hadii ay jiraan heshiisyo horay loo galay oo ku saabsan Hantida danta guud lagu soo war geliyo xafiiska si loo hubiyo, isagoona shaaca ka qaaday in wax kasto oo aysan Xeer ilaalinta la socan aan la dhaqan geli karin.\nXubnaha Gollaha Wasiirada Jubbaland ayuu sidoo kale ugu baaqay in hadda kadib la soo socodsiiyaan heshiisyada ku saabsan hantida Danta guud ay galayaan, waxaa uuna intaas ku daray in ay soo gud-biyaan hadii ay jiraan heshiisyo hore.\nArintaan ayaa ku soo aadeyso xilli deegaannada Jubbaland ay dhowr jeer oo hore ka dhaceen murranno ku saabsan is qab-qabsi dhuleed, taasoo xafiiska Xeer ilaalinta ku jahwareeray, islamarkaana sababtay dagaal beeleedyo dhiig ku daatay.


Horumarka Ganacsiga Soomaaliya | Xaqiiqa Times - Online Magazine\nHome Arimaha Bulshada Horumarka Ganacsiga Soomaaliya\nHorumarka Ganacsiga Soomaaliya\nWaxaa xilligaan ka jira dhulalka Soomaalidu ay degto isbeddelo aad u xooggan oo dhanka horumarka iyo ganacsiga ah, waxaana la dareemay in dhaqdhaqaaqa dhaqaalaha Soomaaliya uu soo kabanayo, isla markaana uu aad u kobcayo.\nGanacsatada Soomaalida ah ayaa u istaagay ballaarinta iyo sii jirista ganacsiga dalka iyo xiriirrada ay la yeelan karaan dowladaha deriska, kuwa Carabta iyo guud ahaan dalalka ku horumaray dhinaca ganacsiga.\nGanacsiga Soomaalida heerka uu gaaray iyo kobaciisa waxaa kuu muujin kara Shirkadda Isgaarsiinta ee Hormuud Telecom oo shacabka Soomaaliyeed meel kasta oo ay dalka ka joogaan miyi iyo magaalaba ka haqabtirtay dhammaan adeegyada isgaarsiinta.\nShirkaddu waxay kaalin ka qaadatay inay dadku isku wada xirnaadaan, gaar ahaan reer guuraaga ku nool miyiga fog oo wada qaatay telefoonnada gacanta ayaa ka faa’ideysta adeegyada shirkadda.\nWaxyaabaha la-yaabka leh ee aan dalalka Afrika qaarkood ka jirin ee ay Hormuud suuragelisay waxaa ka mid ah; in qof isagoo miyi jooga uu isticmaalayo nidaamka lacagta la isugu diro teleefoonka ee EVC. Dadka ajnabiga ah qaarkood waxay rumeysan la’yihiin in horumar intaas la eg uu ka jiro dal burbursanaa 20 sano ka badan, balse taas waxaa suurtageliyay ganacsatada Soomaaliyeed.\nHormuud keliya ma aha waxaa sidoo kale dalka ka jira shirkado kale oo isgaarsiin sida NationLink iyo Telecom Somalia oo iyaguna sidaas si la mid ah uga qeyb qaatay inay dadka Soomaaliyeed ka haqabtiraan adeegyada isgaarsiinta ee casriga ah.\nDhinaca xawaaladaha ayaa iyaguna waxay buuxiyeen kaalintii bankiyada, iyagoo adeegyo aan la hilmaami karin u qabtay bulshada Soomaaliyeed gudaha iyo dibaddaba.\nDhismaha ayaa sidoo kale si aad ah looga dareemayaa magaalada Muqdisho iyo magaalooyinka kale ee dalka. Ganacsatada iyo qurbajoogta waxay caasimadda ku sameeyeen dib-u-dhis, bilicdii ayaa soo noqotay meelo badan, waxayna sameynayaan maalgashi aad u xooggan.\nHoteel Jazeera ayaa ka mid ah hoteellada casriga ah, wuxuuna tusaale u yahay hoteellada qurxoon ee dhaadheer ee ka qeyb qaatay inay dib u soo noqoto bilicdii lagu yaqaannay Muqdisho.\nSidoo kale, hoteellada Maka Al-Mukarrama iyo Saxafi ayaa iyaguna ka mid ah kuwa caanka ah ee ka tarjumaya horumarka ganacsi ee ka jira dalka.\nHorumarka ganacsiga intaas oo keliya kuma koobna ee waxaa muuqata in sidoo kale loo weeciyay dhanka waxbarashada. Waxay ganacsatadu hirgeliyeen iskuullo iyo jaamacado ay tayadoodu sarreyso.\nDhinaca caafimaadka, meel kasta oo dalka ah waxaa adeegyada caafimaadka maalgelinaya ganacsato, kuwaas oo bulshada u suurtageliyay inay hesho adeegyo caafimaad oo degdeg ah.\nMuqdisho waxaa ku yaalla bankiyo casri ah oo qaarkood ay howshoodu u socoto si habsami leh, halka kuwo cusub lagu wado in ay dhowaan shaqo billaabaan. Waxaa laga xusi karaa xawaaladda Juba Express oo xarun bank ka dhisay magaalada Muqdisho, kaas oo lagu qalabeeyay teknoolajiyadii ugu dambeysay ee ay ku shaqeeyaan bankiyada ku yaalla dalalka horumaray.\nSalaam African Bank ayaa isaguna ka mid ah bankiyadii ugu horreeyay ee caasimadda Soomaaliya laga hirgeliyay iyo bankiga Dahabshiil oo isaguna aad loo ballaariyay. Trust African Bank ayaa sidoo kale ka howl billaabay magaalada Muqdisho.\nBankiyada, xawaaladaha, xarumaha caafimaadka iyo goobaha kala duwan ee waxbarashada oo ay ganacsatada Soomaaliyeed hirgeliyeen ayaa waxaa ka howlgala kumannaan shaqaale ah, waxay xarumahaasi ganacsi buuxiyeen kaalintii dowladda Soomaaliya looga baahnaa ee shaqo u abuurista dhallinyarada.\nSi kastaba ha ahaatee, inkastoo ay ganacsatada iyo shacabkuba dedaalayaan, haddana waxaa hubaal ah inaanay wada buuxin karin kaalintii dowladda. Waxaa marqaati ma doonto ah in dowladda hadda jirta ee Soomaaliya ay aad uga gaabisay doorkeedii horumarinta ganacsiga, waxay ku guul-darreysatay inay sugto ammaanka iyo kan guud ee dalka, arrintaas oo tiirka koowaad u ah horumarka ganacsiga.\nSharciyada la xiriira ganacsiga ayaa iyaguna mug weyn ka qaata horumarka ganacsiga, hase ahaatee dowladdu way ku guuldarreysatay inay hirgeliso. Taas beddelkeedana waxaa dhacda in mas’uuliyiinta xukuumadda qaarkood ay caqabad hor dhigaan ganacsatada halkii ay howlahooda uga fududeyn lahaayeen, sida ay xaqiijiyeen dad ganacsato ah oo kala duwan.\nRugta Ganacsiga Soomaaliyeed ayaa ah xarunta keliya ee haatan u taagan horumarinta iyo difaaca ganacsiga, sida uu marar kala duwan warbaahinta u sheegay guddoomiyaha Rugta Ganacsiga Soomaaliyeed Cabdikariim Gabeyre.\nGanacsatada ayaa dhankooda lagu dhaliilaa inay doonayaan inaysan canshuurta bixin, sidaas darteedna ay iyaguna caqabad ku yihiin inay dowladdu soo saarto sharciyadii ganacsiga horumarin lahaa. Waxaa qaarkood lagu eedeeyaa inay laaluush ku bixiyaan in aysan dowladdu soo saarin wax nidaam ah oo ganacsiga la xiriira.\nHaddaba, su’aasha isweydiinta mudan ayaa ah ganacsatadu diyaar ma u yihiin in ay fuliyaan shuruuc hufan oo lagu maamulo ganacsiga, mise waxay rabaan inay sharci la’aan ku shaqeeyaan iyagoo aan bixin wax canshuur ah?\nDhanka kale, dowladdu diyaar ma u tahay inay fuliso waajibaadka ka saran sugidda ammaanka ganacsatada iyo sharci u dejintooda?\nPrevious articleDaawo Sawirro: Sidee looga ciiday magaalada Seattle ee gobalka Washington ee dalka Mareykanka\nNext articleDiplomaasiyadda Soomaaliya 54 sano kaddib


Xog: C/llaahi Geedi Shadoor oo sharaftiisa ka iibsaday Xasan Sh. - Caasimada Online\nHome Warar Xog: C/llaahi Geedi Shadoor oo sharaftiisa ka iibsaday Xasan Sh.\nXog: C/llaahi Geedi Shadoor oo sharaftiisa ka iibsaday Xasan Sh.\nMuqdisho (Caasimada Online) – Madaxweynaha dowladda Federaalka Soomaaliya Xasan Sheekh Maxamuud oo hadda olole ugu jira in dib loogu doorto xilka ayaa xaal marin iyo raaligelin isugu daray Nabadoon caana oo xurguf soo kala dhex gashay dhowr jeerna xadgudub ka tirsaday.\nMadaxweynaha ayaa la sheegay inuu lacag xaal marin ah oo mug leh iyo raaligelin siiyay Nabadoon C/llaahi Geedi Shadoor oo tan iyo dhismihii maamulka Galmudug khilaaf weyn ka dhaxeeyay, isla markaana waday qorshe ka dhan ah in din loo doorto Xasan Sheekh.\nXaal marinta ayaa timid kadib markii madaxweynaha loo sheegay inaysan suuragal ahayn beeshiis oo kala qeybsan inuu tartan madaxweyne mar kale galo, taasoo keentay inuu lacag badan ku harqiyo Nabadoon C/llaahi Geedi Shadoor, halkaasin si kumeelgaara lagu soo afjaray xurguftii labada nin.\nXaflad lagu taageeray Musharaxnimada Xasan Sheekh si mar kale xilka loogu doorto, oo uu lacag badan ku bixiyey Xasan Sheekh, ayuu kasoo muuqday Nabadoon C/llaahi Geedi.\nWaxaa yaab leh in Xasan Sheekh oo muddo afar sano ah karaamo tiriyey odayaasha Mudullood in markii iminka ay soo dhowaatay doorashada uu dadaal u galo inuu soo xero gashto.\nGo’aanka Cabdullahi Geedi Shadoor lacagta uga qaatay Xasan Sheekh ayaa sidoo kale niyad jebisay taageerayaashiisa, oo wax laga xumaado ku tilmaamay inuu sharaftiisa ku beddeshay lacag.


Sabti, April, 08, 2017\nBy Liban Farah\nShirkadaha xawaaladaha Soomaalida waa caqabado hortaagan horumarka umadda. Laakiin haddii si fiican loo maamulo, waxaa laga dhigi karaa fursad dahab ah oo wax-tar farabadan abuuri karta.\nMiyaad is-waydiiseen weli sababaha keenay in kharashka xawaaladaha ay ka qaataan Soomaalida lacagaha dirto, illaa iyo haatan aynan is-dhimayn, iyadoo kharashka kaga baxo wax-isdhaafsiga ganacsigooda hoos u dagayo? Teknaloojiyadda is-gaarsiinta sida internetka iyo talleefanadda, tirade wakiiladda iyo ganacsatada meel-walba joogta, iyo, xawaaladaha badan ee dhexdooda tartamaya; intuba waxay ahaayeen inay saamayn weyn ku yeeshaan dulsaarka xawaaladaha ay kaqaataan shacabka Soomaaliyeed. Hadaba arrintii lafilanayay waa ay dhici-weyday. Waxaan rabaa, haday suurto-gal noqoto, in aan qoraalkan ku-furo dood is-waydaarsi si la’isu dhaafsado afkaar suurto-galin-karta go’aamo looga midoobayo mustaqbalka xawaaladaha.\nSi aynu u cadayno shaki la’aanta saa’idnimada lacagaha dul-saarka xawaaladaha Soomaaliyeed, waxaynu is-bar-bardhi kharashka “adeegga” shirkadaha waddankan Ingiriiska ee aan degganahay, tusaalona kadhiganaynaa marka loo xawilahayo labada waddan ee kala ah Bangaladheesh iyo Soomaaliya.\nShirkadda oogu raqiisan marka lacag $200 loo xawilayo Bangaladheesh, adeeggeeda dulsaar waa 1.46% ($2.92), meesha tan oogu qaalisan ay tahay 3.3% ($6.7).\nHaseyeeshee, shirkadaha xawaaladda Soomaalida oogu raqiisan ayaaba ka billaabmayo dulsaar ah 6.53% ($13.07) marka la dirayo $200, iskaba daa kuwooda oogu qaalisan ee lagu diro kharash gaarayo 8.78% ($17.57)!\nMarkii dulsaarka adeegga oo celcelis ah la fiiriyo sida kor kamuuqatta (illeen celcelis shikad xawaalad ma’ahee), kharashku $200 lagu diro wuxuu noqon 7.47% ($14.94). Hoos waxaad ka arki kartaan is-barbar-dhig muuqaal ah, si fahanku noogu sahlanaado farqiyada u kala dhexeeya dulsaarka adeegga labada waddan.\nHadaynu dulsaarka sannad walba ee xawaaladaha kaqaataan lacagaha Soomaaliya keliya loo diro xisaabinno, inagaoo ka-qiyaas-qaadanayna kharashka adeeggooda celcelis ah, waxaa inoo muuqanaysa in dulsaarkoodu noqanayo $105 milyuun (sababtoo ah waxaa Soomaaliya lagu xawilaa sanadkii lacag u qalanta $1.4 bilyuun). Taasi waxay kadhigantahay, haddii dulsaarka adeegga xawaaladaha Soomaaliyeed loo hagaajin lahaa sida shirkadaha ka adeego Bangaladheesh, Soomaalida sannadkii waxaa keliya oo laga qaadi lahaa $35 milyuun!\nMarka sidaa darteed, lacag kudhow $70 milyuun ayaa sannadkasta ka maran jeebka ehelladii iyo qaraabadii ay Soomaalida lacagta u xawishay. Taasi miyaynaan dhac quman ahayn, ama haddii kale ugu yaraan dhiig-miirasho?\nWaxaa dhici karta in shirkadaheena xawaaladaha ay ku adacoodaan ganacsi-weynida (economies of scale) u dhexeeya Soomaaliya iyo Bangaladheesh ay keenayso farqiga labada kharash ee dulsaarka adeegga. Taasi kayeeli mayno!\n(1) Muddada aynu kaqiyaas-qaadanayno, High Commissioner-ka Bangaladheesh London u fadhiyo wuxuu sheegayaa in sannadkaa looga xawilay Ingriiska waddankooda $812 milyuun, halka Soomaaliya isla waddankaa loogaxawilay $500 milyuun. Sidaa darteed, marnaba ma’ahan in kharashka Soomaalida laga qaato uu seddex jibaarmaa!\n(2) Kharashka wax is-dhaafsiga ganacsadeed ee Bangaladheesh wuxuu kudheeryahay Soomaaliya oo kale Bangi Dhexe oo lacagaha caalamiga ah maareeyo marka SWIFT lamariyo, wakiillo qaarkood Bunuug ah oo canshuuraad iyo kharash joogta kabaxaan, iyo sharciyo diiwaangelintooda, hirgalintooda iyo u toosnaantooduba ka adagyihiin kuwa xawaaladaheena ay hoosyimaadaan.\nBaaritaan cilmiyaysnaa oo hadda kahor Xassan iyo Chalmers ka sameeyay Soomaalida deggan dalka Ingiriiska ee lacagaha Soomaaliya u dirto, waxay soo shaac-bixiyeen arrimo farabadan oo naga qarsanaa. Natiijooyinka baaritaankaas ka caddaaday waxaa kamid ahaa in 20% ee dadka lacagaha diro ay cuntada qaarkood iska qadiyaan si ay u awoodaan biilka ehelkooda ee bil walba. Waxaa dheer in 22% ay shaqeeyaan saacado dheeri ah, taasoo dhib wayn ku ah noloshooda iyo gudashada xuquuqda reerkooda. In kabadan 6% waxbarashada ayay katagaan si ay u xamaalaan maadaama Xaaladaha ehelkooda ay ku kallifeen, kedibna mustaqbalkoodii iyo danahoodii gaarka ahaa u hura.\nSidaa darteed umadda Soomaaliyeed waxay haq u leedahay in ay la-xisaabtamaan xawaaladaha u adeego, maadaama uu qaab-xumada beecmushtarkoodu cadaadis umadda ku yahay. Cadaadiska shirkadahan dadka ay kuhayaan wuxuu u kalabaxaa dhowr nooc, oo qaarkoodna toos yihiin qaar kalena ay dadban yihiin.\nMathalan, xawaaladaha oogu waaweyn ooguna caansan ee Soomaalida waxay kaqaybqaateen maalgelinta biyo-xireenadda Itoobiya, iyagoo marka la iskudaro malaayiin ay ku bixiyeen bondhyada (bonds) dowladdaasi ay qurba-joogta u suuq-geeyeen. Uma baahnin in aynu magacyadooda halkan ku xusno, laakiin waxaa la’ogyahay in lacago farabadan ay ku taageereen dowladda Itoobiya, ama ha lagu qashbo ama yaan la-qasbin. Xarrumohooda ku kala yaallo Imaaraadka, Waqooyiga Ameerika, Ingiriiska, Soomaaliya iyo meelo kala duwan oo aan hadda halkan lagusoo koobi karin ayaa toos u iibsaday bondhyada biyo xireennada dalka Itoobiya.\nMeeshii laga rabilahaa hadday shirkadahaas kamaarmaan faa’iidooyinka dheeriga ku ah ay waddamada shisheeye siinayaan, in ay ka naaquseeyaan edeeggooda dulsaarkiisa si tashiilku dadkii lacagaha lahaa ooga faa’iidaan. Oo aanayn ahayn, in ay maalgalin ku sameeyaan technoloojiga iyo qaab-fulinta adeeggooda si kharashkan culus ee laga qaadayo umadda Soomaaliyeed hoos oogu soo dhaco haddii uu xitaa la-sinmi karin kharashka Bangaladheesh.\nIn lacago fara-badan oo rafaad iyo cadaadis looga soo fara-maroojiyey shacab Soomaaliyeed oo baahiyaysan, keddibna lagu taakuleeyo horumarinta waddan caddow soo-jireen ku ah Soomaalida waa dullinimo. Oo weli sii-jiidashada, amni la’aanta iyo dhaqaalo-yarida marka horeba keentay baahida xawilaadda ay lugna ku leeyihiin. Qayrul-mas’uulnimada heerkaa la’eg ay keentay in si dhib-yar hanti-iswydaasigaa Itoobiyo ay la galaan xawaaladaheena waa xadgudub iyo dembi weyn oo laga galay umadda Soomaaliyeed.\nArrinta oogu daran ee gafkan kadhalanyo ayaa waxaa lagu tilmaami karaa Khayaano Qaran. Maal kala-wareejinta xawaaladaha isku garbo-taagayaan horumarinta biyo-xireenadda Itoobiya, waxaa kadhalanayo awoodo dhaqaaleed siinayo Itoobiyaanka fursado ay ku hirgeliyaan barnaamijyadii oogu yaallay qorshahooda biyo-xireennada. Siduu Cilmi Muxammad horay baaritaan ooga qoray, 22 biyo-xireen (hadda lagusoo koobay 9) ayay damacsanyihiin, saamayn weynna kuyeelanayo webiyadda Soomaaliya ee Shabeelle iyo Juba.\nSidaan horay u aragnayba, webiyadii waxay billaabeen in ay mararka qaarkood ingagayaan kedibna beeralaydii cuntada u baxaysay khasaarayaan, taasoo keenayso maceeshada magaalooyin kala duwan ay qaaliyowdo; oogu danbaynna lacagahii biilka ehelka loo xawilayay uu ku filnaan waayo. Saameyn weyn bay ku ridi kartaa nafaqada jirka iyo tan caqligaba, sida World Bank-iga uu qabo, 90% in kabadan lacagaha ladiro waxaa loo isticmaalaa cunto, caafimaad iyo waxbarasho. Hadabo waa natiijo katimid doorka shirkadaha xawaaladaha ay ku lug-leeyihiin dhabar-jabinta umadda Soomaaliyeed iyo xisaab la’aanta keentay aragti-yarada ay ku dhaqmayaan.\nWaa lagayaabaa in shirkadaha xawaaladaha ay ku faanaan deeq iyo sadaqqooyin ay bixiyeen, sida gargaarka abaaraha ama samafallo kaladuwan ay ka hirgeliyeen deegaannada qaarkood. Taasina waxaynu ka oran ‘Habaa’an Manthuuraa’ waxba ma dhaanto! Marka horeba lacagahaas waxay ku yimaadeen siyaado si xaq-darro ah masaakiintii loo adeegayay laga soo dhufsaday. Waxaa ooga xaq-leh dadkii lacagta lahaa ee ehelkooda ku sadaqaysanayay illaa-iyo-xad inta oogu badan ee la gaarsiinkari lahaa. Deeq baan bixiyaa qiil ma’aha halkan, sababtoo ah deeq kalaad soo fara-maroojistay!\nXawaaladaha Soomaaliyeed waxaa kale oo ay leeyihiin ceebo aad u tiro-badan ay kamidyihiin laaluushyada siyaasiyiinta iyo mas’uuliyiinta ka hawlgalo gobolada kaladuwan, waxaa kaloo kamid ah ribada ay sida dadban beecmushtarkooda ooga faa’iido iyo kama-dambeys xag-jirnimada hanti-goosadka ah ay kaga gabbadaan canshuurihii ku waajibilahaa adeeggooda. Laakiin ma’aha wax hadda habboon in aynu soo wada bandhigno – sababtoo ah waxaan ka door-bidayaa in aynu xal-raadis noqonnaa.\nMaadaama danaha gaarka ah ee xawaaladaha ay toos ooga hor-imaanayaan danaha guud ee umadda Soomaaliyeed, sida ku cad xiriirka aas-aaska – hadba siduu dalku xaaladdiisa ooga liidato, waa siday ay faa’iidada xawaaladaha ooga weyntahay – waxaan soo jeedin dhowr qodob oo u baahan in suurta-galnimadooda laga doodo:\n1) In shirkadaha xawaaladaha laga sharciyeeyo Soomaaliya oo aan loo ogolaan shirkad aan sharciyaysnayn in lacago waddanka kusoo xawisho.\n2) Shirkadaha sharciyaysan maamuliddooda iyo xeer u dejintooduba la hoos-geeyo Bangiga Dhexe iyo Wasaaradda Boostada iyo Isgaarsiinta (maadaama lacagaha moobaalyada maraan).\n3) Waa in xawaaladaha dabaajado laga dhigaa Bangiga Dhexe, lacag kufilan maal-gudka shacabka haddii shirddu kacdo.\n4) Wakkiilada waawayn waa in la qarameeyaa, kuwa yar-yarna ay ka kafaalo qaataan kuwa waaweyn, si canshuuraha lacagaha lasoo xawilo nidaam loogu sameeyo.\n5) Xawaalada waa in aysan dulsaarin kharash ka badan 6% lacagaha loo soo diro Soomaaliya, taasoo u kala qaybsan (ka kooban): 4% waa kharashka isdhaafsiga ganacsadeed ee xawaaladda, 2% waa canshuurta ay qaadanayso dawladda.\n6) Waddan kastaa ee dunida kuyaallo lagana soo xawilo lacag kabadan $50 milyuun sannadkii, waa in ay xaq u yeeshaan safaarad Soomaaliyeed in waddankaas laga furo.\n7) Maxaa yeelay, 2% oo laga qaado lacagaha Soomaaliya loo soo xawilo waxay goyn karaan in kabadan 60 safaaradood kharashkooda (waa tusaalo ee tiradaa iyo wax u dhowba looma baahnaan-doono).\n8) Waa khalad weyn in Ingiriiska oo $500 milyuun sannadkii lagasoo xawilo aan laheyn safaarad Soomaaliyeed, Itoobiyo oo wax dheef ah lega helinna ay yeelato safaarad ($300 kun wax kayar!). Hala xiro safaaradda Itoobiya ka furan.\n9) In guddi la aas-aaso arrimahan baaritaan ku sameeya, kedibna soo gudbiyo talooyin ay dowladda Soomaaliyeed ku fulinkarto wixii tallaabooyin ah sida oogu dhibka yar.


Seychelles waxay bedeshay xayiraadaha safarka ee Hindiya, Pakistan iyo Bangladesh | Wararka Gudiga Dalxiiska Afrika\nBogga ugu weyn » posts » Wararka Gudiga Dalxiiska Afrika » Seychelles waxay bedeshay xayiraadaha safarka ee Hindiya, Pakistan iyo Bangladesh\nWararka Gudiga Dalxiiska Afrika • Wararka safarka Bangladesh • Jebinta Wararka Safarka • Arimaha Dowlada • Caafimaadka Warka • Wararka Safarka Hindiya • Wararka Booqashada Caalamiga ah • kale • Wararka safarka Pakistan • Dad war samaynaya • Ammaanka • Seychelles wararka safarka • Wararka Dalxiiska • Hadalka Dalxiiska • Cusbooneysiinta Socdaalka Safarka • Wararka Safarka • Sirta Safarka • Warka Safarka Safarka\nSeychelles waxay bedeshay xayiraadaha safarka ee Hindiya, Pakistan iyo Bangladesh\nHay'adda Caafimaadka Dadweynaha ee Seychelles waxay ku dhawaaqaysaa tallaabooyin cusub oo socdaal\nSeychelles ayaa ku dhawaaqday talaabooyin cusub oo dhanka safarka ah Talaadada, Abriil 20, 2021, kadib markii ay ku soo bateen dalal dhowr ah.\nSaameyn deg deg ah, booqdayaasha India, Pakistan, iyo Bangladesh ee u safraya Seychelles waa in la tallaalaa.\nSocotada waxaa loo ogolaan doonaa oo keliya gelitaanka kadib markay qaataan labadooda qaadasho, uguyaraanna laba toddobaad ayaa dhafay kadib qiyaastooda ugu dambeysa.\nNuqul ka mid ah shahaadada waa in la soo bandhigaa markii aad codsaneyso Ruqsadda Safarka Caafimaadka (HTA) ee www.seychelles.govtas.com.\nOggolaanshaha safarku waa qasab safarka Seychelles waxaana weydiisan doonta shirkadda duulimaadka goobta soo-galista; martida looma oggolaan doono inay raacaan duulimaad haddii kale.\nShahaadooyinka tallaalka waxaa lagu soo rogi karaa xaqiijin iyo oggolaansho Hay'adda Caafimaadka Dadweynaha markay dalka soo galaan.\nIntaa waxaa sii dheer, Brazil ayaa hadda lagu daray liiska dalalka aan hadda loo oggolaan inay u safraan Seychelles, oo ay weheliyaan Koonfur Afrika. Si kastaba ha noqotee, liiskan ayaa weli lagu soo rogay dib-u-eegis maadaama heerka infakshanka adduunka uu isbeddelayo.\nBooqdayaasha waxaa la xasuusinayaa inay qasab tahay inay wada leeyihiin caymiska caafimaadka safarka oo ansax ah si ay u daboosho qarashyada la xiriira COVID-19, ee dhacay intii ay joogeen Seychelles.\nMacluumaad dheeraad ah oo ku saabsan safarka Seychelles, booqo www.advisory.seychelles.travel


Madaarka Kuala Lumpur ee Malaysia oo laga sifeeyey suntii lagu dilay Kim Jong-Nam - BBC News Somali\nMadaarka Kuala Lumpur ee Malaysia oo laga sifeeyey suntii lagu dilay Kim Jong-Nam\n26 Febraayo 2017\nKhubarada kiimikada oo ka sifaynaya suntii VX gegida diyaaradaha caalamiga ah ee Kuala Lumpur\nQayb ka mid ah gegida diyaaradaha ee Kuala Lumpur oo ah halkii lagu dilay ninkii ay walaalaha kala bahda ah ahaayeen hogaamiyaha Woqooyiga Kuuriya, ayaa booliska Malaysia sheegeen in laga sifeeyey suntii neerfaha ee loo adeegsaday dilkaa.\nKoox ka tirsan ciidanka nabadgelyada oo gashan dhar jidhkoo dhan wada shaqlay ayaa goobta ka sifaynayey suntaas.\nWasiirka caafimaadka Malaysia ayaa sheegay in baadhitaankii lagu sameeyey maydkii Kim Jong-nam lagu ogaaday in dilkiisa loo adeegsaday sunta disha neerfaha oo keentay "in jidhkiisu mar qudha naafoobo".\nWaxaana baadhitaannadaa lagu ogaaday in suntan la adeegsaday tahay mid aad u halis ah oo la yidhaa VX.\nMadaarka waxa suntaaa ka sifaynayay kooxo booliska ka tirsan oo ku takhasusay sifaynta walxaha kiimikaad ee deegaanka lagu sii daayo, khubaro ka socota waaxda ka hortagga walxaha halista ah ee dabdemiska iyo sidoo kale khubaro ka socday wakaaladda quwadda korontada nukliyeerka ee dalka.\n"Sifayntaa baaxadda leh la fuliyey ka dib, waxaan cadaynaynaa waa marka koobaad e in aan haatan walxo kiimikaad oo halis ah laga helayn qaybta KLIA2 ee madaarka, waa ta labaade in isla qaybtaasi gabi aanteed ba ay tahay meel bad qabta iyo ta saddexaad oo ah in KLIA2 haatan tahay goob aan wax khatar ahi ka jirin oo ay furantahay" ayuu yidhi Abdul Samah Mat oo ah sarkaalkii hogaaminayey baadhitaannadii ay boolisku wadeen.\n25 Sebtembar 2020\nBooliska Mareykanka ma loo maxkamadeyn karaa toogasho ay geysteen?\nWargeysyada Carbeed maxay ka qoreen go'aanka Falastiin ku diiday gudoomiyenimada Jaamacadda Carabta?\n8 qodob oo uu ballan qaaday R'iisul Wasaare Rooble iyo 7-dii qodob ee Kheyre\n23 Sebtembar 2020\nShan goob oo aad u dalxiis tegi karto gudaha dhulka Soomaalida\n22 Sebtembar 2020\nWaddamada ugu awoodda badan dhinaca milatariga Adduunka\nMaxay tahay shaqada ninkan Soomaaliga ah ee Joe Biden uu xilka sare u magacaabay?\nAfar arrimood ka ogoow Ra'iisul Wasaaraha cusub ee Soomaaliya\n18 Sebtembar 2020\nMaxaa kala qabsaday gabadh wariye ah oo aa xijaabnayn iyo hoggaamiye Taliban ah?\nSheekooyinka boqor Afrikaan ah oo "hilibka dadka cuni jiray"\n19 Sebtembar 2020\nCulimada Carabta ma waxaa loo shaqaaleysiiyay in ay xayeysiiyaan heshiiska Israa'iil?\n21 Sebtembar 2020\n'Waxaa la igu eedeeyay inaan afduub ku heysto cunugeyga oo caddaan ah'


Waxaan ahay dumar! WQ: Ramla Gobdoon | Laashin iyo Hal-abuur\nWaxaan ahay dumar! WQ: Ramla Gobdoon\nWaxaan ahay dumar!\nNoolaha uu Ilaahey dunida ku abuuray ayaan ka mid ahay, haddana waan ka duwanahay. La´aantay noloshu ma sii jirteen dadkuna ma tarmeen. Waxa aan ahay qof jilcan haddana adag. Waan naxriis iyo dulqaad badanahay. Aniga oo aad u yar ayay masuuliyad qaadaa. Waxa la igu aaminaa howsha guriga. Aroorta marka ay badi dadku hurdaan, waa aniga qofka soo kaca ee quraacda diyaariya. Da´daydu haba yaraatee, waan u dhashay howlkarnimada. Inta guriga ku nool oo dhan ayaan kala aqaan dabeecadahooda iyo rabitaankooda. Mid kasta dharkiisa iyo alaabtiisa ayaan hal hal u aqaan. Is kuma qaldo mana is ku daro. Marka uu mid dhumiyo wixiisa ama uu ka waayo meeshiisa, waa aniga qofka loo soo ordo ee raadiya. In aan quudiyo nafaf kale oo aan haqabtiro ayaan tayda ka hormariyaa. Marka aad wada cuntaynaysaan, waa aniga qofka suga weelashiinna ka dibna cunteeya ama qada.\nNaftiinna ayaan ka fekeraa, calooshiinna ayaan dherjiyaa, dharkiinna ayaan nadiifiyaa, gogoshiinna ayaan hagaajiyaa, jirkiinna ayaan qurxiyaa xaaladihiinnana waan la socdaa. Laakiin idinka sidaa oo dhan iiga ma fekertaan. Feker is ka daayee ii ma mahadcelisaan. Ma xasuusataan ama ma jirtaa maalin aad i waydiiseen, in aan gaajaysanahay iyo in kale? Maalin aad iga waraysateen caafimaadkayga? Maalin aad igu dhahdeen naso? Maalin aad si dhammaystiran howsha iiga caawiseen? Warcelintu waa dhankiinna, idinkuse waad qirsan tihiin in aan maalin walba intaa idiin ka waraysto. Anigu ma daalo, ma nasto, mana cabaado. Aniga oo xanuunsan ayaan haddana daraaddiin u qariyaa xanuunka. Waxa aan ku dadaalaa in aan idin qanciyo oo aad faraxdaan. Taas ayaan anna ku nastaa.\nWaa aniga tan ay raggu u tartamayaan oo ay gogol u dhiganayaan reerkeeda. Waa aniga midda sida wacan u xarragoota ee u labbisata. Miraayadda iyo waxyaabaha la is ku qurxiyo ayaan saaxiib la´ahay. Waa aniga midda ay is hagaajinteedu qaadato dhowr saacadood, marka ay soo baxdana la garan waayo. Xafladaha iyo aroosyada midda abaabusha ee haddana sida fiican uga dhex muuqata waa aniga. Waa marka la iigu heesay:\n”Marka guur la haybshee,\nGabar heego dheeroo,\nHoobaan la moodoo,\nKarti iyo hub qaadloo,\nQuruxdana ka hodanoo.´´\nWaa aniga midda aad qalbigeeda iyo dareenkeedaba ku ciyaartaan, idin ka oo i la jilaya jacayl been ah. Hadallada waalidkay iyo walaalalahay ayaan dartiin u hareer maraa. Ballanqaadyo been ah ayaad ila gashaan hadhowna iga dhaqaaqdaan. Waa marka aan ku heesay:\nKa la garan sax iyo qalad,\nQowlki waalidkay iyo,\nAan qaddarin walaalaba,\nSaw qoon ku maan dhicin,\nOo qalqaali ima helin,\nQiimahaygi muu lumin?!´´\nWaa is la aniga tan ay raggu dilayaan, kufsanayaan, xaqirayaan, ku xadgudbayaan, asayda u saarayaan agoontana ka dhigayaan carruurteeda. Waa marka aan ku heesay:\nKan la is ka illowsan yahay,\nAh iyo way ma anigaa!\nAllaylehe inan ragoow,\nErgiyo waxaan ahay dacwo,\nEed baan kaa tabanayaa.\nAad baan u nasiib darnahee,\nMadfaca aqalkayga gubay,\nKan igu riday ma adigaa?!”\nQof kasta oo dunidan jooga aniga ayuu igu soo dhex noolaaday, la soo noolaaday kuna noolaaday. Qofka uu Rabbigu dhexdeeda ku abuuro qof kale waa aniga. Sagaal bilood ayuu dhexdayda soo jiiftaa mid kasta oo idin ka mid ah. Wax kasta oo aan dhuuntayda marsiiyo ayaad ila wadaagtaan sagaalkaas bilood. Daraaddiin ayaan is kaga reebaa waxyaabo qaar oo aan jeclahay si uusan dhib idiin gaarin. Marka aad dhexdayda ku ciyaaraysaan ama aad is geddinaysaan waa ii xanuun aniga. Tan naftayda iyo taadaba u dadaasha in ay ka la badbaadiso marka aan foolanayo waa is la aniga. Waa marka la iigu heesay:\nKu farxa oohin,\nKan abda´a yeela.”\nMaalinta ay fooshaadu i qabato ee aan sariirta dul saaranahay, waxa aan u dhexeeyaa adduun iyo aakhiro. Hilib igu dhex jira ayaa bannaanka u soo baxaya. Jirkeyga ayaa kala sikanaya oo la jarayaa. Dhiig ayaa qulqulaya. Illin kulul ayaa dhabannadayda ku soo da´aysa. Maskaxdaa ayuu olol ka baxayaa. Tabarta ayaa iga yaraata. Waan jilcaa, aadaraa, xanuun dartiina is nacaa. Waa marka laguugu heesay:\n“Habeenkii wuu dhaqaaqay\nSadkaagiinna wuu dhammaaday\nHaddaad soo dhaafi waydo\nDhimasho kama baxsanaysee\nDhammoow waxaa na la wanaagsan\nInay dhaqso kala timaaddee\nHa dhibin hooyadaa\nEe soo dhalo.´´\nGoor aan nolosha nacay oo aan rejeeyay in ay naftu iga duusho, ayaad iga soo dhex baxdaa adiga oo oynaya. Kolkaasaa laabtu i qabowdaa sidii in la igu rusheeyay biyo, oo illintii iga socotayna ay is ku baddashaa mid farxadeed. Marka aan laabta ku qabto jirkaaga dabacsan indhuhuna ay wajigaaga arkaan ayaan illoobaa xanuunkii xoogaa ka hor i karkarinayay.\nTan habeenkii kugu dhafarta ee kugu hurda beesha waa aniga. Tan aan illoobin xilliga cuntadaada waa aniga. Tan naxda marka aad hurdada ku daahdo kaana soo war doonta waa aniga. Tan iyada oo habeenkii kugu dhafartay maalintiina ku haysa waa aniga. Waxaas oo howl ah iyo ka badan ayaan kula maraa, haddana waan adkahay oo ma daalo. Waa aniga midda xilli walba taagan ee wax hagaajinaysa. Waa aniga midda suuqa fadhida ee kuu soo shaqaynaysa. Waa aniga midda sida ay u taagnayd cagaha ka balbasha ee uu daalku guri ka samaystay. Marka aan kuu waco si aad lugaha iigu daliigto ayaan haddana in yar ka dib ku fasaxaa, aniga oo wali u baahan balse adiga kaaga naxaaya daal.\nTan aad eedayso iyada oo uu kuu ordaysa, kaa walwalaysa, nafteedana u hilmaantay taada darteed waa aniga. Waad ila murantaa. Waad iga dhaqaaqdaa aniga oo kula hadlaya. Waad igu caasisaa. Gacan ayaad ii qaaddaa. Waad igu af celisaa. Haddana waan ku jeclahay oo adiga ayaan ku maslaxaa! Marna ku ma naco. Waxa aan ku la sugaa beri iyo saadambe si aad u wanaagsanaato. Haddaba anigu waxa aan ahay DUMAR. Nolosha dumarnimo ayaan nolahay. Nolol adag oo haddana dabacsan. Nolol xiiso badan. Nolol dareen miiran ah. Nolol aan la sinnayn noolaha kale. Nolol aan raalli ku ahay. Nolol saldhig u ah jacayl, naxriis, dulqaad, dabacsanaan iyo danayn. Nolol rejo badan oo aan quus lahayn. Idinkuse waad i dareemi waydeen, is xisaabin waydeen, oo aad ka fekeri waydeen intaa oo dhan. Dhaliisha uma wada dhammidiin laakiin waad u badan tihiin. Aniguba dhaliillo waan leeyahay. Sidaas oo ay tahay waxa aad mar walba ii tihiin kuwii i dhalay, ka dhashay, aan dhalay, ila dhashay, una dhaxay. Hormar iyo wanaag ayaan idiin la rabaa. Guul ayaan idiin rejeeyaa. Waan idiin soo duceeyaa. In aad is af garataan oo aad heshiisaan ayaan idiin soo baryaa, si aan u noolaanno aniga iyo carruurta. Waan idiin jeclahay waligayna idiin jeclaa. Waxa aanse sugayaa in aad mar uun i jeclaataan. Mar uun!


KHARASHKA BARADHO EE UKRAINE AYAA SI DEGDEG AH U KORDHIN DOONA - UKRAINE\nHoreba bishan, waa in aan ka filanno kororka sicirka ee khudaarta "borsch set". Kuwaasina, qiimaha ugu sarreeya wuxuu u kici doonaa baradho iyo basasha. Beertu waxay ka bilaabantaa in si wayn loo boodo, beeruhu way ka sii darayaan, beeralayda way dhintaan, sidaas darteed qiimaha baradhadu si dhakhso ah ayey u korodhay, sidoo kale karootada iyo kaabashadu waxay sidoo kale waayaan qiimaha la iibsado qiimaha khudaarta ayaa sidoo kale saameeyay kororka qiimaha shidaalka. Kharashka gaadiidka ayaa hore loo isticmaalay 85 koban oo kiiloogaraam ah walxaha, iyo hadda - 1.3 hryvnia. trichestvo iyo kirada dhismaha waxaa si weyn u kordhay qiimaha lagu kaydin jiray oo khudaar dukaamada cuntada. Kororka qiimaha sare ayaa dhici doona bisha Maarsomarka kharashka kilo ee baradhadu ku saabsan tahay 8 hryvnia. Qiimaha basasha ayaa gaari doona 10 hryvnia".\nBeeralayda Ukrayna maaha wax ku filan, Sanadkii la soo dhaafay way yaraadeen, laakiin beeralayda ayaa ku badbaadey wax soo saarka, dalaggu wuxuu u muuqday mid tayadoodu liidato, taasoo keentay baahida loo qabo in la iibiyo khudaarta illaa December. "Ayuu yidhi Tatiana Getman, oo khabiir ku leh suuqa miro iyo khudradda. Waqtigan xaadirka ah, waxay ku kacaysaa 4.3 hryvnas halkii kiilo, laakiin toddobaadkii, qiimaha ayaa kor u kacay illaa 15% oo kaliya oo sii kordhi doona, oo aanad rajeyneynin khudaarta dibedda laga keeno dalalka kale. Qiimaha tafaariiqda ee Eurasia ee khudradda ayaa leh fursado ay ku gaari karaan 12-16 hryvnia halkii kiilo. "


RASMI: Kooxda Wasaaradda Maaliyada oo la soo Wareegtay Weerar Yahankii Xulka Gobolka Awdal\nHomeWararka MaantaRASMI: Kooxda Wasaaradda Maaliyada oo la soo Wareegtay Weerar Yahankii Xulka Gobolka Awdal\n13/12/2016 Samatar Mohamed\nKooxda kubadda cagta heerka koowaad ee Wasaaradda Maaliyada ayaa si rasmiya ugu dhawaaqday inay la soo wareegtay weerar yahankii xulka kubadda cagta gobolka Awdal Bahdoon Axmed Hadliye, inkasta oo aan weli la shaacin mudada heshiiska uu kooxda la galay.\nCiyaartoy Bahdoon oo numberka 9-aad u xidhnaa xulkii kubadda cagta gobolka Awdal ee ku guuleystay tartankii kubadda cagta gobolada Somaliland ee 2016, ayaa kaalin muhiim ah ka qaatay in xulka gobolkiisa Awdal uu noqdo horyaalka kubadda cagta Somaliland.\nBahdoon Axmed Hadliye ayaa 4-gool oo muhiim ahaa u dhaliyey gobolkiisa Awdal tartankii ciyaaraha gobolada, waxaana sidoo kale uu ka mid ahaa 3-dii ciyaartoy ee ugu goolasha badnaa wallow abaal-marinta gooldhalinta uu ku guuleystay ciyaartoygii daqiiqadihii ugu yaraa goolasha ku dhaliyey oo ahaa weerar yahankii xulka gobolka Xaysimo Maxamuud Injineerka.\nTababaraha kooxda kubadda cagta heerka koowaad ee Wasaaradda Maaliyada Mr. Keyse Daahir Axmed ayaa sheegay inuu aad ugu faraxsan yahay ciyaartoy Bahdoon inuu ku soo biiro kooxdiisa, waxaana uu ku tilmaamay inuu yahay ciyaartoy dhameystiran oo hibbo u leh gooldhalinta.\nShabacada ciyaaraha ee Cadalool.com waxay xidhiidh la sameyn doontaa ciyaartoy Bahdoon si ay wax uga weydiiso dareenkiisa iyo sida uu arko ku biiritaanka kooxdiisan cusub, waanan idiin soo gudbin doona, Insha Allah.